Cerita Tentang Orang Yang Hilang, 5 Filem Misteri Ini Memang Best Dan Tak Rugi Tonton!

Tak dinafikan kehilangan orang yang tersayang adalah perkara yang menakutkan dalam hidup seseorang. Bagi peminat genre misteri, cuba kamu tonton 5 filem yang disyorkan oleh Murai MY.

Lima filem ini memaparkan situasi yang menyedihkan, beremosi dan kewarasan seseorang ketika menyelesaikan misteri serta persoalan. Nak tahu apakah filem tersebut, jom scroll di bawah!

Mengisahkan tentang seorang jurutera pesawat, Kyle Pratt (Jodie Foster) dalam perjalanan pulang dari Jerman ke New York untuk mengebumikan suaminya. Ketika dia bangun daripada terlelap, Kyle mendapati anak perempuannya hilang. Apabila bertanyakan pada kru pesawat, mereka mendakwa dia berseorangan daripada awal.

Kemudiannya, orang ramai mula mempersoalkan kewarasannya. Tetap ditentang, dia terus berjuang untuk mencari anaknya walaupun kelihatan sangat mustahil.

Filem arahan Ben Affleck ini mengisahkan tentang penyiasat persendirian Boston (Casey Affleck) yang berusaha mencari gadis yang hilang untuk dikembalikan pada ibunya (Amy Ryan).

Kes tersebut memaksanya untuk menyiasat suspek di kawasan kejiranannya sendiri dan juga rakan polis. Filem ini diadaptasi daripada sebuah novel yang menceritakan tentang sebuah misteri dan pelbagai kejutan yang tidak disangka.

Diadaptasi daripada novel, filem ini mengisahkan seorang remaja, Ree (Jennifer Lawrence) yang menjaga dua orang adiknya kerana ibu bapanya tidak mahu bertanggungjawab.

Bapanya seorang penjenayah yang hilang secara tiba-tiba menjadikan rumah mereka sebagai jaminan. Memang misteri sangat apabila Ree mencari ayahnya kerana nasib keluarga mereka berada di tangannya. Malah nyawanya juga dalam bahaya kerana mahu mengetahui nasib ayahnya.

Filem ini mengisahkan tentang perjuangan seorang ayah, Keller Dover (Hugh Jackman) yang kehilangan anaknya secara tiba-tiba semasa mengunjungi rakan sekerjanya.

Setelah disiasat, pihak polis telah membebaskan suspek utama daripada kes ini. Kemudian, Keller dengan nekadnya mahu mencari anaknya sendiri walaupun terpaksa menggunakan kekerasan.

Mengisahkan tentang peristiwa yang unik iaitu pencarian kehilangan anak perempuan David Kim (John Cho) yang berlaku sepenuhnya melalui skrin komputer.

Kisah filem ini diceritakan melalui laman web, fail dan sembang video di komputer anak David. Ketegangan dapat dirasai apabila David menggunakan iPhone sebagai kamera filemnya sepanjang pencarian berlaku.

Menarik bukan? Jadi tonton kesemua filem misteri di atas dan jangan lupa untuk kongsikan dengan Murai MY okay.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Akhirnya Nama Anak Perempuan Harry & Meghan Markle Disenaraikan Dalam Barisan Diraja

Hampir dua bulan selepas kelahiran anak perempuan kepada Putera Harry dan Meghan Markle, nama anak perempuannya tidak tersenarai dalam barisan pengganti Diraja.

Hujung minggu yang lalu, dipetik dari TMZ, Llilibet Diana Mountbatter-Windsor dilahirkan pada 4 Jun dan sepatutnya berada pada tempat ke-8 sebagai calon takhta. Walaubagaimanapun, pihak Istana tidak menyenaraikannya dalam laman web rasmi diraja.

Perbezaan yang sangat jelas, ketika abang kepada Lilibet, Archie dilahirkan, namanya tersenarai pada laman web rasmi diraja 15 hari selepas kelahirannya. Selain itu, anak kedua Putera William dan Kate Middleton, Putera Louis tersenarai di laman web rasmi diraja 12 hari selepas kelahirannya.

Setelah menerima pelbagai reaksi orang ramai, Istana Buckingham akhirnya menyenaraikan nama anak perempuan Meghan Markle dan Putera Harry dalam barisan takhta dalam laman web rasmi diraja Royal UK pada pagi Isnin (26 Julai).

The the line of succession on the @RoyalFamily website has just been updated to include the Sussexes’ second child: Miss Lilibet Mountbatten-Windsor, who is eighth in line to the throne. She was born on June 4. pic.twitter.com/EUX8DFDBDK

Lilibet Diana, kini berada pada kedudukan ke-8 untuk takhta British. Nama Lilibet yang dinamakan sempena nama panggilan Ratu Elizabeth berada di belakang abangnya, Archie, sepupunya Putera George, Puteri Charlotte, dan Putera Louis.

Disebabkan protokol diraja, setiap kanak-kanak George, CHarlotte atau Louis akan melangkaui Lilibet dalam barisan takhta.


“Rebut Jawatan, Sembang Kencang!”- Fizz Fairuz

Pelakon Datuk Fizz Fairuz meluahkan rasa kecewanya selepas melihat persidangan Parlimen yang berlangsung pada hari pertama semalam (26/7/2021).

Berkongsi di Instagram, Fizz berkata dia berasa sangat kecewa melihat perbincangan para menteri semasa persidangan. Ujarnya persidangan itu tidak mengutarakan isu rakyat dan negara malah hanya mahu mempamerkan dan berebut kuasa.

“Ingat buka Parlimen boleh settle masalah kita sekarang ni, tapi masing-masing nak tunjuk hebat, nak jawatan.. Tak habis-habis rebut jawatan dan tunjuk bagus…

Rakyat teruk ni, bincang la pasal nak pulihkan COVID ni, bukan bergaduh macam budak-budak”, luahnya di Instagram.

Tambahnya dia juga berharap persidangan semalam akan membincangkan tentang pandemik dalam negara dan masalah rakyat. Tetapi lain pula jadinya apabila masing-masing (menteri) bergaduh sesama sendiri.

Akui Fizz, para menteri perlu mengambil peluang ini untuk membantu rakyat dengan menyuarakan masalah dan penyelesaian. Ini kerana negara dalam keadaan yang ‘teruk’ dan rakyat memerlukan penyelesaian untuk bertahan dalam keadaan pandemik ini.

“Buka Parlimen suruh bantu negara tengah sesak sekarang ni, tapi dah jadi lain pulak.. Rakyat susah ni, selesaikan la dulu.. Bukan masa nak kejar pangkat dan pencen!!!” ujar Fizz Fairuz.


Sekeluarga Positif Covid-19, Rakan Artis Mula Banjiri Ruangan Komen Instagram Siti Sarah & Shuib

Tular di media sosial baru ini, di mana penyanyi dan juga usahawan wanita Siti Sarah Raissuddin memberitahu bahawa dirinya sekeluarga disahkan positif Covid-19.

Menerusi hantaran Siti Sarah di Instagramnya, penyanyi ini memaklumkan mereka sekeluarga sah positif Covid-19 setelah mendapat hasil keputusan ujian calitan yang dilakukan.

Sarah yang kini sedang sarat berbadan dua memohon agar orang ramai mendoakan untuk mereka sekeluarga dapat mengharungi kuarantin 14 hari ini nanti.

“Assalamualaikum semua.. Kami dah dapat keputusan ujian calitan (swab test) pagi ini. Dukacita dimaklumkan, kami sekeluarga positif Covid-19.

Ini semua ketentuan Allah, kami menerima dengan hati terbuka dan berlapang dada. Mohon semua doakan kami sekeluarga mengharungi 14 hari ini. Kami serahkan semuanya kepada Allah. Amin insha Allah.” Tulisnya

Walaupun dirinya sekeluarga positif Covid-19, Sarah juga tidak lupa kepada perniagaannya dan menjelaskan segala urusan perniagaan dan yang berkaitan berjalan seperti biasa.

“Sarah nak jelaskan untuk elak salah faham, urusan perniagaan & perkara lain berjalan seperti biasa. Pihak admin akan post IG ini bagi pihak Sarah. Dan Sarah & keluarga nak kekal positif & melihat apa yang terjadi ini sebagai satu hikmah.

Doakan Sarah & keluarga segera sembuh ya, Terima kasih.” Tulisnya lagi

Berikutan itu, ramai rakan astis seperti  Siti Elizad, Sari Yanti, Emelda, Nabil, Ayda Jebat, Zarina Zainuddin, dan ramai lagi tidak berhenti menitipkan kata-kata semangat dan doa supaya Sarah sekeluarga segera sembuh.

“Allahuakbar, tolong kekal kuat babe. Semoga kau sekeluarga cepat sembuh dan dalam jagaan Allah S.W.T selalu. Amin Allahumma Amin.” Ucap Sari Yanti

“Allahuakbar, moga cepat sembuh semua. Jadi kuat sayang.” Ucap Siti Elizad

“Allahuakbar. Kekal kuat Sarah dan keluarga. Semoga Allah S.W.T berikan kesembuhan segera.” Ucap Emelda

“Semoga Allah permudahkan urusan @shuib sekeluarga. Allah sayang hambaNya.” Ucap Nabil

“Semoga cepat sembuh kak!” Ucap Ayda Jebat

“Semoga cepat sembuh, semoga semuanya di permudahkan Amin.” Ucap Zarina Zainuddin

Kami dari MURAI MY juga mengucapkan semoga Siti Sarah dan Shuib sekeluarga segera sembuh, inshaAllah Amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sudah-Sudahlah Fitnah Ebit Lew” – Abu Syafiq Bengang Sampai Rasa Nak Tumbuk Siapa Tu?

Melihat isu berkaitan Ustaz Ebit Lew seperti tiada penghujungnya dan semakin bertambah fitnah dilemparkan di media sosial, Ustaz Abu Syafiq tampil memberi teguran khas kepada para influencer, ustaz dan ustazah.

Dari perkongsian video yang dimuatnaik di Instagram Ustaz Abu Syafiq hari ini, pendakwah bebas ini menyentuh isu video yang tular di media sosial yang mengandungi unsur lucah yang dikaitkan dengan Ustaz Ebit Lew.

A post shared by Ustaz Abu Syafiq (@ustazabusyafiq)

Ustaz Abu Syafiq menyatakan jika video yang tular itu adalah betul seperti dikatakan, bukan begini caranya dengan menyebarkan video dan beri hints di media sosial.

Pendakwah bebas ini juga menegur bahawa banyak lagi saluran lain yang boleh dilakukan bagi membuat aduan, seperti membuat laporan polis atau membuat aduan di kementerian yang berkaitan.

Selain itu, Ustaz Abu Syafiq memberi teguran tegas agar para ustazah, ustaz, influencer dan warganet berhenti membuat fitnah apatah lagi cara yang digunakan bercanggah dengan al-Quran dan Hadith.

“Wahai para asatizah, pendakwah, influencers dan warga net! Ini nasihat saya.

1 – Sudah-sudahlah memfitnah UEL. Berhenti sajalah. Apa yang kau orang buat ini salah. Haram. Bercanggah dengan Quran dan Hadith. bersalahan dengan undang-undang negara.

2 – Jika kau orang rasa kau orang kononnya macam nak selamatkan beberapa mangsa. Bukan ini ‘medsos’ medannya.

Report polis, jabatan-jabatan kerajaan dan banyak lagi saluran rasmi yang kau orang boleh guna pakai. Bukan melalak dekat Facebook dan Twitter kau orang. Bagi ‘hint-hint’ bagai. Salah itu.

3 – Saya doakan UEL @ebitlew terus bersabar dan menepis fitnah video ini dengan tenang sahaja. Banyak lagi ujian kita semua. Kerja dakwah pun banyak lagi tak selesai.” Tulisnya

Berhentilah memfitnah dan jauhilah dari bersangka buruk.


“Memalukan!”- Guna Alasan ‘Kesian Rakyat’, Fouziah Gous Dedah Menteri Hanya Mahukan Kuasa

Masih dalam isu persidangan Parlimen, kini giliran pelakon Fouziah Gous pula memberi respon terhadap posting Datuk Seri Najib Tun Razak.

Menerusi story Instagramnya, Fouziah berkata posting tersebut hanyalah ‘perbahasan’ yang berdasarkan oleh kuasa semata-mata. Ujarnya, menteri hanya menggunakan alasan ‘kesiankan rakyat’ kerana mahu berebut kuasa dalam institusi kerajaan.

“Memalukan! Simpan lah tepi semua kritikan dan kebencian tu!!! Nampak sangat segalanya kerana kuasa hanya dengan alasan kesian rakyat!”, tulisnya di Instagram.

Tambah pelakon tersebut jika betul pihak menteri mahu membela nasib rakyat, mereka perlu mengikuti tajuk perbincangan asal dalam persidangan Parlimen.

Dia juga mendedahkan isu seperti pelan pemulihan dan lain-lain tidak dapat diselesaikan sekiranya mereka membincangkan isu-isu yang tidak penting.

“Kalau kesian rakyat patut semua dalam parlimen tu ikut tajuk dulu!! Bagaimana nak pelan pemulihan dengan masalah yang dihadapi! Nak bash! Menjerit tak habis-habis! Macam budak-budak!”, dedah pelakon itu.

Akui Fouziah, pergaduhan di antara menteri itu tidak akan menyelesaikan masalah negara dan rakyat. Malah pergaduhan tersebut hanya merumitkan lagi keadaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terkejut Dengan Isu Pergaduhan Siti Nordiana, Nubhan Harap 5 Sekawan Berdamai

Penyanyi Nubhan meluahkan rasa terkejut dan simpati apabila mengetahui isu perselisihan faham di antara rakan-rakan selebritinya, Siti Nordiana, Syura, Lan Solo serta dua lagi individu yang hangat diperkatakan sejak minggu lalu.

Menerusi hantaran di laman Instagram, Nubhan yang juga rakan duet Siti Nordiana atau lebih dikenali sebagai Nana menerusi lagu Sekali Lagi mengharapkan agar kesemua mereka dapat berdamai semula memandangkan sudah lama bersahabat. Menyifatkan isu pergaduhan merupakan lumrah dalam pertalian persahabatan, namun Nubhan tidak menyangka ia sampai ke tahap saman-menyaman.

“Kesian rakan duet den ni. Tak sangka isu kawan-kawan boleh jadi sampai ke tahap saman menyaman. Gaduh-gaduh sikit, lepas cakap tu biasala dalam berkawan. Den pun penah jugak gaduh…pastu baik balik…pastu gaduh jap…pastu tiba-tiba holiday sama-sama…macam itu lah ulang-ulang sampai abang jamil..” tulis Nubhan

Dalam pada itu, Nubhan turut mendedahkan setiap kali dia keluar makan bersama rakan-rakannya itu pasti isu bayaran akan menjadi gurauan kerana masing-masing ingin mengelakkan daripada membayar makanan. Bagaimanapun, dia tidak menyangka isu seumpama itu telah dibahaskan secara langsung di Instagram dan secara tidak langsung turut berasa bersalah kerana mereka juga merupakan rakannya sendiri.

“Saya kalau kluar dengan diaorang ini sentiasa akan gaduh bila makan…berebut masing-masing nak mengelak bayar…bukan tak ada duit…tapi dah perangai memasing macam itu…layan je la…gurau kan…nothing serious..”

“Kawan-kawan ini kalau dah selesa, semua dia cerita, luah. Dari situ kita tahu la kelemahan & gila masing-masing. Tapi jangan la buat live…adoiiii… nak cakap lebih kang…masing-masing pun my pren oso… i is jem” katanya lagi

Harapan Nubhan, dia berharap agar isu tersebut dapat dijadikan pengajaran dan saling bermaafan kerana percaya masing-masing mempunyai kesilapan tersendiri.

“Maaf bermaafan lah…kita tak nak tau pun sapa betul sapa salah…everyone learned their lesson. bila jadi sesuatu perkara, sure masing-masing ada salah…kawan kan? Memang mulut longkang itu perkara biasa. Itu juga yang kita kawan…itu juga yang dah bertahun-tahun pun…Enough fingting2(gaduh) leyyy..Ini bukan nk bekap sesapalah…cuma nak tengok la korang ni berdamai” jelas Nubhan

A post shared by NUBHAN AHAMAD (@nubhan.ahamad)

Terdahulu, industri hiburan digemparkan dengan isu Siti Nordiana menuntut permohonan maaf daripada Syura, Lan Solo dan isterinya yang dikenali sebagai Sheila Razlan serta jurusolek Aida G dan pegawai perhubungan awam syarikat rakaman FMC, Sam Samin berhubung isu tuduhan fitnah yang dilemparkan kepadanya menerusi satu sesi siaran langsung dalam Instagram. Gagal berbuat demikian, Siti Nordiana tidak teragak-agak untuk memfailkan tuntutan saman.


“Tak Tutup Mic Ke?” – Pendengar Hot FM Terkejut AG & Fad Bocey Dimarahi Ketika ‘On Air’

Sebentar tadi, pendengar-pendengar Hot FM meluahkan rasa terkejut apabila dua penyampai radio sementara bagi slot pagi stesen radio itu, AG dan Fad Bocey secara tiba-tiba telah dimarahi oleh seorang lelaki dipercayai dari pihak pengurusan.

Ketika itu, sebuah lagu sedang dimainkan namun kedengaran suara seorang lelaki menegur kedua-dua penyampai radio tersebut.Bagaimanapun, tidak lama kemudian slot tersebut digantikan oleh seorang penyampai radio lain dan memohon maaf kerana sebelum itu telah berlakunya isu teknikal.

Menjengah ke hantaran terkini di laman Instagram Hot FM, rata-rata pengikut stesen radio itu mendakwa mikrofon AG mahupun Fad tidak ditutup sekaligus menyebabkan perbualan mereka dapat didengari di corong radio. Manakala, tidak kurang juga ada diantara mereka menyifatkan bahawa ia merupakan gimik semata-mata berikutan Hot FM bakal mengalami transformasi baharu pada 2 Ogos kelak.

Namun begitu, terdapat luahan kecewa daripada pendengar kerana insiden tersebut sedikit sebanyak memberi pengaruh dan tanggapan negatif di awal pagi.

Sekadar info, rangkaian radio Media Prima Berhad (MBP), RIPPLE melaksanakan rancangan transformasi perniagaan membabitkan perubahan operasi termasuk kandungan dan barisan penyampai untuk semua rangkaian radio MPB.


[GAMBAR] Luar Biasa! Selain BCL, 9 Artis Ini Memang Cantik Tanpa Solekan

Nak jadi artis memang memerlukan penampilan yang cantik dan sempurna untuk tampil di hadapan khalayak ramai. Tetapi ramai artis sekarang berani berkongsi beberapa gambar wajah mereka tanpa sebarang solekan.

Yang mengejutkan walaupun tanpa sebarang solekan di wajah, penampilan mereka tetap cantik dan ayu! Nak tahu siapakah artis tersebut, jom scroll sampai habis.

Setuju tak dengan Murai MY yang artis di atas memang cantik tanpa sebarang solekan di wajah? Kalau kamu tahu ada beberapa artis lagi yang memiliki natural beauty, jangan lupa kongsikan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selalu Redha Dengan Dugaan! Ini 5 Kontroversi Panas Ebit Lew Yang Tak Dilupakan

Sejak kebelakangan ini nama Ustaz Ebit Lew sering menjadi perbualan hangat para netizen. Ustaz Ebit Lew adalah seorang pendakwah bebas yang cukup dikenali di kalangan rakyat Malaysia. Sebelum kami mengulas lebih lanjut lagi, mari kita kenali dengan lebih rapat lagi siapakah insan yang sering menjadi sebutan ini.

Ustaz Ebit Lew atau nama sebenarnya ialah Ebit Irawan Bin Ibrahim Lew @ Lew Yun Pau yang dilahirkan pada 21 Disember 1984. Ebit Lew berasal dari Pahang dan merupakan anak ke-3 dari 11 orang adik beradik. Ebit Lew yang berketurunan Cina dan mula memeluk Islam pada usianya 12 tahun. Dia telah mendirikan rumah tangga dan mempunyai empat orang cahaya mata.

Ebit Lew juga sering mendapat perhatian susulan daripada keprihatinannya yang suka membantu dan menghulurkan bantuan kepada golongan yang memerlukan tanpa mengira agama dan kaum. Namun, sejak kebelakangan ini, nama Ebit Lew sering dihujani dengan beberapa kontroversi. Di sini kami senaraikan antara 6 kontroversi yang berkait dengan Ustaz Ebit Lew. Jom kita tengok!

Pada Mei 2021, Ustaz Ebit lew telah berangkat ke Palestin untuk misi bantuan kemanusiaan. Namun, misinya dicemari dengan pelbagai dakwaan dan caci maki yang agak buruk dan telah mendapat perhatian negara.

Dia juga telah digelar dajal, syaitan, babi dan perompak oleh segelintir individu yang beranggapan dia tidak telus dalam menguruskan dana.

Antara dakwaan lain adalah pasukan Ebit Lew tidak berkongsi perkembangan sepanjang di Kaherah, pembelian bantuan sepatutnya dibeli di Gaza bukan di Kaherah dan masa 3 hari di Gaza terlalu singkat untuk menjalankan misi bantuan kemanusiaan dan pelbagai lagi tohmahan.

Penyanyi rap Caprice yang turut sama melancarkan misi kemanusiaan ke Palestin juga mendakwa bahawa Ustaz Ebit Lew mempergunakan gambar kanak-kanak miskin di sana untuk menguar-uarkan misi kemanusiaannya berdasarkan dakwaan dari penduduk Palestin sendiri.

Caprice juga mengatakan bahawa rancangan mereka untuk memasuki Gaza bersama juga telah terhalang akibat campur tangan dari pihak luar.

Ustaz Ebit Lew juga ada menjelaskan yang dia terkejut kerana Caprice cuba menepis tangannya sewaktu Ebit  memeluk Caprice dan menepuk dadanya sebagai tanda menenangkan hati. Walau bagaimanapun, Caprice telah membuat permohonan maaf dengan semua isu yang terjadi antara dia dan Ustaz Ebit Lew.

Pada 21 Julai 2021, Nadir Al-Nuri telah menuduh Ustaz Ebit Lew yang katanya menggunakan ‘pintu belakang’ untuk memasuki Palestin, iaitu menggunakan bantuan sebuah syarikat alternatif yang menjamin kemasukan lebih mudah tetapi dengan bayaran yang lebih tinggi. Nadir juga mempersoalkan etika-etika lain termasuk pembelian barangan bantuan di Mesir berbanding di Gaza.

Dalam live Muhammad Nadir Al-Nuri sebelum ini, dia juga pernah menyebut bahawa beliau telah mengumpul sumbangan yang bernilai RM20 juta. Namun Ustaz Ebit Lew menyangkal balik persoalan itu kepada Nadir ‘Di mana duit RM20 juta yang dikutip, kat akaun siapa dan juga tiada bukti atau resit’.

Baru-baru ini, Ustaz Abu Syafiq Al-Asy’ary mendakwa dirinya telah difitnah teruk oleh beberapa orang ahli  dari pasukan  Ustaz Ebit Lew.

Antara fitnah yang dilontarkan adalah Ustaz Abu telah mengeluarkan kata-kata kesat serta menghina kerja amal dan mengkafirkan Ebit Lew.  Namun setelah disiasat, rupanya lama Facebook Ustaz Abu Syafiq telah digodam oleh individu yang tidak bertanggungjawab.

Terbaru, nama Ustaz Ebit Lew sekali lagi terpalit dengan isu panas yang kononnya terdapat sebuah video ‘leak’ yang mirip Ebit Lew telah tersebar di media sosial. Video tersebut yang menunjukkan seorang lelaki yang melakukan aksi yang tidak sopan di atas katil.

Ustaz Ebit Lew telah melakukan sidang media pada 22 Julai untuk membantah segala apa yang didakwa sebagai fitnah terhadap dirinya. Laporan juga telah turut dibuat olehnya sebagai balasan terhadap semua dakwaan yang dilemparkan kepada dirinya. Perkara ini telah mendapat perhatian seluruh negara.

Sama-samalah kita mendoakan yang terbaik agar semua ini berakhir dengan sempurna.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Video Lucah Mirip Pendakwah Terkenal : PDRM Keluarkan Kenyataan Dalam Masa Terdekat

Susulan dakwaan kononnya terdapat penularan video lucah seorang lelaki mirip pendakwah terkenal, Polis Diraja Malaysia (PDRM) akan mengeluarkan satu kenyataan rasmi berkenaan kes tersebut.

Memetik laporan Malaysia Gazette, pihak polis akan meneliti dakwaan tersebut kononnya turut membabitkan gangguan seksual selepas hangat diperkatakan di media sosial. Bagaimanapun, Pengarah Jabatan Siasatan Jenayah Bukit Aman, Datuk Seri Abdul Jalil Hassan ketika dihubungi portal berkenaan enggan mengulas lanjut mengenainya.

Sebelum itu,Murai.my pada Selasa melaporkan terdapat dakwaan media sosial hangat membincangkan tentang dakwaan mengenai video berkenaan yang menunjukkan seorang lelaki melakukan aksi tidak sopan di atas katil. Menerusi kata kunci nama pendakwah tersebut di laman Twitter terkini, rata-rata pengguna memperkatakan mengenai isu video tersebut.


Co-Founder & Pemain Dram Slipknot, Joey Jordison Meninggal Dunia

Pemain dram dan pengasas ahli kumpulan heavy metal meninggal dunia ketika berusia 46 tahun.

Dipetik dari PEOPLE, Keluarga artis heavy metal itu mengumumkan bahawa Jordison telah meninggal dalam tidurnya pada 26 Julai (Isnin).

“Kami sangat sedih untuk berkongsi berita bahawa Joey Jordison, pemain dram, pemuzik, dan artis yang prolifik telah meninggal dunia dengan tenang dalam tidur pada 26 Julai 2021.

“Kematian Joey telah meninggalkan kita dengan hati yang kosong dan perasaan duka yang tidak dapat digambarkan. Bagi mereka yang mengenali Joey, memahami keperibadiannya yang lembut, hati dan cinta yang besar terhadap semua perkara berkaitan keluarga dan muzik.”-Keluarga Joey Jordison

Joey Jordison bersama kumpulan heavy metal, Slipknot sehingga tahun 2013, meninggalkannya disebabkan alasan peribadi. Sewaktu Metal Hammer Golden Gods Awards pada tahun 2016, beliau mendedahkan bahawa beliau menghidapi penyakit saraf (transverse myelitis).

“Saya benar-benar jatuh sakit dengan penyakit yang menakutkan ini, yang dipanggil sebagai transverse myelitis. Saya kehilangan kaki. Saya tidak dapat bermain lagi. Ini adalah pembentukan sklerosis berganda, yang tidak saya mahukan pada musuh terburuk saya..”-Joey Jordison

Pihak keluarga Joey Jordison turut meminta semua pihak untuk menghormati privasi dan ketenangan mereka pada saat yang sukar.

“Keluarga Joey telah meminta agar rakan, peminat, dan media dapat menghormati keperluan privasi dan ketenangan pada saat sukar ini. Keluarga akan mengadakan upacara pengebumian secara peribadi dan meminta media dan orang awam untuk menghormati kemahuan mereka.”-Keluarga Joey Jordison

Joey Jordison dilahirkan dan dibesarkan di Des Moines, liwa dan bermain dengan beberapa kumpulan tempatan sebelum menyertai kumpulan Slipknot (dikenali sebagai Pale Ones pada tahun 1995).

Setelah meninggalkan Slipknot pada tahun 2013, Jordison kemudian membentuk kumpulan Scar the Martur, Vimic dan Sinsaenum, dan meneruskan Murderdolls, sebuah projek sampingan yang dimulakannya pada tahun 2002. Selama bertahun-tahun, dia juga memainkan drum secara langsung untuk Metallica, Korn, Saytricon, Minristry,dan Rob Zombie.


Termasuk Penthouse, 7 Drama Korea Ini Macam Cerita Sinetron Indonesia!

Ingat drama sinetron Indonesia saja yang berbelit-belit jalan ceritanya, rupanya drama Korea juga ada! Boleh dikatakan terdapat beberapa drama-drama bersiri Korea, mempunyai jalan cerita yang berbelit dan gaya rakaman yang sama seperti drama Indonesia.

Nak tahu drama Korea mana seperti sinetron Indonesia, jom lihat di bawah.

Bermula dari musim pertama sehingga musim ketiga, jalan cerita The Penthouse ini boleh dikatakan seperti drama sinetron Indonesia, jalan cerita yang berpusing-pusing dan elemen balas dendam yang tidak berkesudahan sudah menjadi trademark drama ini.

Jalan cerita yang mengisahkan tentang seorang wanita bekerjaya dan memiliki suami yang romantik serta kawan baik di sisi adalah khayalan sahaja, elemen tikam belakang, curang dan manipulasi sesama sendiri membuatkan drama ini dianggap seperti sinetron.

Drama yang pada awalnya menampilkan tiga pasangan utama, yang memiliki rumahtangga yang bahagia rupanya palsu belaka.

Ianya tidak seindah khabar dan konflik antara pasangan agak rumit, tetapi dalam masa yang sama mereka mencari makna cinta sejati.

Jalan cerita yang penuh dengan elemen konflik, tikam belakang, licik, dan talam dua muka menjadikan drama ini agak serupa seperti cerita sinetron. Apatah lagi, gaya rakaman riak wajah dan pandangan mata seperti stail cerita Indonesia.

Drama ini cukup terkenal dengan elemen kecurangan, balas dendam, konflik hubungan keibubapaan dan rakan sekeliling, membuatkan drama ini juga kelihatan seperti drama Indonesia cuma yang bezanya jalan ceritanya disusun kemas dan tidak terlalu berbelit.

Drama yang cukup unik ditambah pula dengan elemen jenayah, sifat tamak harta kekayaan dan konflik hubungan kekeluarga menjadi fokus drama ini.

Sedikit sebanyak ia kelihatan seperti drama sinetron Indonesia, dengan konflik dan rancangan tikam belakang yang tidak berkesudahan.

Permulaan drama ini mengisarkan tentang seorang pewaris wanita yang kaya-raya hasil peninggalan ibunya, dan sekilas pandang ia tampak biasa saja.

Tetapi semakin panjang episodnya semakin ia menjadi misteri dan pewaris wanita ini ingin mencari kebenaran di sebalik kematian ibunya.

Tak sangka bukan banyak juga drama-drama Korea yang popular ini, mempunyai gaya ala-ala sinetron Indonesia tapi apa pun cerita tetap menarik untuk ditonton.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lana Nordin Beri Amaran, Gelar Michael Ang Bapok Tua & Gemuk?

Susulan isu pengarah terkenal, Michael Ang membidas kenyataan Lana Nordin yang meminta Ketua Pengarah Kesihatan, Tan Sri Dr Noor Hisham Abdullah meletak jawatan, pelakon itu tampil memberi amaran.

Menerusi hantaran di laman Insta-story nya, Lana atau nama sebenarnya Mazlina Hassan Nordin, 41, sudah menjangkakan Michael akan membuat ulasan mengenai kenyataannya. Menggelarkan pengarah drama itu sebagai bapok gemuk dan tua, Lana menegaskan bahawa video yang dimuatnaik nya sebelum ini adalah kerana ingin mempersoalkan Prosedur Operasi Standard (SOP) individu yang terlibat.

“Hei ada juga bapok tua menyampuk! Aku dah agak dah dia ni semua isu dia nak kupas. Agaknya dia kena tukar kerja la! Tukar kerja kupas bawang, baru sesuai! Hey bapok gemuk, ko ingat aku ni bodoh ke tak waras ke? Ko tengok video itu aku upload pasal persoalkan SOP. Yang ko terlebih meroyan kenapa? Terlebih makan hormon! Itu lah orang jadikan ko jantan sibuk dan jadi pondan. Lepas itu menyusahkan orang sibuk komen semua isu dalam Malaysia ini!” tegur Lana

Dalam pada itu, Lana turut memberi amaran kepada Michael untuk tidak sampai ke tahap meminta suaminya, David Mckienzie untuk masuk campur berkenaan isu tersebut.

“Jangan sampai laki Mat Salleh aku jumpa ko! Ko pun buka hebat mana pun, bayar retis pun sendu semua tak kuasa nak layan ko”

“Jangan esok terkejut kalau laki mat salleh aku lempang mulut bapok ko itu. Inilah bapok lebih makan hormon! Mid life crisis!” katanya lagi

Dalam perkembangan berkaitan, memetik laporan MStar Online, Michael bersedia untuk bertemu dengan pasangan itu namun meminta mereka untuk mendapatkan vaksin Covid-19 terlebih dahulu.

Terdahulu, Murai.my melaporkan Lana meluahkan rasa kecewa dengan peningkatan kes yang mendadak sehingga mencapai jumlah jangkitan tertinggi. Susulan itu, dia turut berkongsi foto Dr Noor Hisham yang didakwa tidak memakai pelitup muka ketika berada di ruang awam di pejabatnya sekaligus mempertikaikan prosedur operasi standard (SOP) pencegahan penularan wabak Covid-19 yang tidak dipatuhi oleh kakitangan Kementerian Kesihatan Malaysia (KKM) termasuk figura itu.


Sedang Hamil Anak Pertama? Ini Jawapan Paris Hilton

Paris Hilton menjawab dakwaan  yang mengatakan dirinya kini hamil anak pertama bersama tunangnya, Carter Reum.

Menerusi podcast This Is Paris, beliau menyatakan bahawa beliau akan menantinya sehingga selepas perkahwinannya pada tahun 2022 untuk hamil.

Paris Hilton turut berseloroh bahawa “push up bra Paris Hilton” dari koleksi pakaian dalam terbarunya menyebabkan ramai percaya bahawa dia hamil.

“Belum lagi, saya menantinya sehingga selepas perkahwinan”-Paris Hilton

“Saya memakainya ketika makan malam bersama tunang saya, Carter Reum. Kami pergi ke Nobu di Malibu. Saya rasa beberapa orang mengambil beberapa foto dan mengatakan Paris Hilton hamil.”-Paris Hilton

Sosialis ini pernah mengumumkan pada Januari bahawa beliau kini menjalani rawatan IVF.

“Saya sangat teruja untuk fasa seterusnya dalam hidup saya . Saya tidak sabar untuk menjadi ibu dan memulakan keluarga dan menjalani kehidupan yang sebenar. Saya merasa seperti sepanjang hidup saya, saya hanya memberi fokus pada kerjaya . Jadi saya rasa sudah tiba masanya untuk memberi tumpuan kepada perkara seterusnya dan saya tidak sabar untuk mempunyai bayi satu hari nanti.”-Paris Hilton


J-Hope BTS Dedah Bagaimana Latihan Tarian Mereka Semakin Efisien

Sepanjang lapan tahun karier mereka, ahli kumpulan BTS dikenali dengan etika kerja yang sangat profesional untuk menyempurnakan persembahan mereka, Dipetik dari Koreaboo, J-Hope BTS menceritakan bagaimana kaedah latihan mereka berkembang dari semasa ke semasa.

J-Hope menjelaskan bahawa setiap ahli kumpulan akan meluangkan masa mereka untuk berlatih dan akan bekerja dengan bersungguh selama berjam-jam yang boleh membebankan tubuh badan mereka.

“Kami berlatih untuk masa yang lama, berulang-ulang kali, untuk seragam antara satu sama lain. Kami berlatih selama sekitar 10 jam, meninjau persembahan kami, berehat sebentar dan kemudian kembali berlatih, berehat lagi dan kembali berlatih.”-J-Hope

J-Hope turut menyatakan bahawa latihan mereka menjadi lebih efisien tetapi itu tidak bermakna mereka dianggap kurang serius.

Beliau berkongsi bahawa beliau mengulas persembahan dengan pandangan yang lebih tajam pada masa kini dengan kejayaan dan perhatian yang diberikan pada BTS.

“Saya rasa saya tidak memandang ringan terhadap sebarang persembahan. Sejak kami melakukan “Dynamite”, bilangan saya melihat kembali persembahan meningkat.

Saya merasakan bertanggungjawab untuk menghasilkan tarian yang menonjol, jadi saya fikir saya harus mencuba yang terbaik untuk aspek itu.

Anda tidak mahu terkurang dalam memberikan persembahan ketika orang ramai memberikan cinta mereka pada anda.”-J-Hope

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shilpa Shetty Tak Boleh Terima Suami Sendiri Terlibat dalam Kes Pornografi

Aktres Bollywood, Shilpa Shetty dikatakan mengecam tindakan suaminya, Raj Kundra ketika serbuan polis dilakukan di rumah mereka baru-baru ini kerana kes pornografi.

Dipetik dari laporan Hindustan Times, aktres itu turut mempersoalkan mengapa suaminya harus melakukan perkara sebegitu sedangkan mereka mempunyai segala-galanya.

“Kita mempunyai segala-galanya, kenapa perlu melakukan semua ini?”-Shilpa Shetty

Suami kepada Shilpa Shetty kini didakwa setelah terlibat dalam penghasilan dan penstriman konten pornografi melalui aplikasi HotShots.

Shilpa Shetty turut dikatakan kelihatan kecewa setelah melihat suaminya, dan menyatakan bahawa “reputasi keluarga kini tercalar”, sokongan terhadap mereka dalam industri telah dibatalkan, dan terpaksa melepaskan banyak projek yang menyebabkan kerugian.

Disebabkan kes pornografi suaminya, aktres ini telah disoal siasat dua kali oleh pihak polis, tetapi tiada bukti yang dapat mengaitkannya dengan dakwaan kes tersebut.

“Shilpa sangat sedih setelah disoal siasat. Dia dan Raj Kundra (suami) bergaduh besar di mana dia menjerit dan bertanyakan pada suaminya mengapa melakukan semua perkara begitu. Pasukan jenayah terpaksa campur tangan antara pasangan itu untuk menenangkan aktres tersebut.”-Sumber

Suami kepada Shilpa Shetty kini ditahan oleh pihak polis berhubung dakwaan menghasilkan filem pornografi, menjual aplikasinya ‘Hotshots’ kepada syarikar yang berpangkalan di UK, Kenrin Pvt Ltd yang dimiliki oleh kakak iparnya, Pradeep Bakshi tetapi mengawal aktiviti dari Mumbai.

Raj Kundra terlibat dalam penstriman video porno melalui aplikasi Hotshots. Aplikasi tersebut telah dikeluarkan dari mobile platforms. Dia turut membekalkan kandungan dan mengawal firma UK dari pejabatnya Viaan Industries dan memberitahu bahawa dia menjual aplikasi Hotshots dengan harga $25,000 pada tahun 2019.


‘Macam Tu Jer Dia Sound Pakcik Ni’- Netizen Terkejut Lihat Video Sikap Biadab Suami Pengasas Butik

Tular sebuah video di media sosial hari ini, di mana di dalam video tersebut kelihatan seorang pakcik tua berusia 64 tahun dimalukan dikhalayak ramai oleh suami yang juga merupakan pengasas butik terkenal tempatan.

Berikutan video yang tular itu, orang ramai masing-masing meluahkan rasa tidak puas hati dan marah terhadap lelaki yang di lihat cuba memalukan warga emas berkenaan dengan cara yang kelihatan agak riak dan berlagak.

“Umur berapa, 64.Saya tanya betul-betul.

Masa muda dulu menyesal tak, tak buat betul-betul. Masa muda menyesal tak banyak main, banyak tak buat betul-betul, malas. Menyesal tak.

Saya tanya kau orang, kau orang nak nanti masa tua baru nak menyesal ke.

Pernah tak kamu semua minta satu hari nanti (you all wish one day), tak kisahlah agama kamu minta pada tuhan (you pray to god), tuhan tunjukkan saya jalan bagaimana saya mahu mengubah hidup saya (god show me the way how I want to change my life). Pernah tak?

Bagaimana jika hari ini tuhan hantar saya? (what if today god send me?).” Ucapnya

Rata-rata berasa tergamam mendengar ayat biadap dan riak, yang dilontarkan oleh lelaki tersebut kepada warga emas itu. Apatah lagi ayat itu dikatakan dihadapan warga gelandangan yang sudah berumur seperti warga emas tersebut.

“Oh tuhan ku! Kalau mangkuk ini memalukan ayah aku macam ini dekat tempat awam. Kau siap lelaki tak guna. Pergi tanya ayah atau mak kau soalan yang sama di hadapan umum dan lihat apa jawapan mereka. Bodoh tak bertempat.” Ciap pengguna Twitter pertama

“Kalau ayah aku kena malukan macam ini lepas itu kena rakam, aku sumpah kepada tuhan neraka jahanam tempat kau bodoh sial biadap nak mampos.” Ciap pengguna Twitter kedua

“Nauzubillahminzalik menggeletar aku tengok ini, ya Allah.” Ciap pengguna Twitter ketiga

Melihat video yang tular ini, Murai MY perhatikan terdapat banner yang menyatakan lokasi di dalam video viral ini adalah di Pusat Transit Gelandang Kuala Lumpur.

Warga emas yang dimalukan ini merupakan salah seorang individu gelandangan yang berada di pusat transit tersebut.

Berikutan itu, ramai yang mula bertanya siapakah identiti lelaki yang bersikap biadap terhadap warga emas itu dan ramai yang mengecam wajah lelaki tersebut dan segera menyatakan bahawa dia adalah suami dan pengasas butik terkenal Bella Ammara iaitu Carl Samsudin.

“Ini bukan suami Bella Al-Yahya, pengasas Bella Ammara itu? Kan?” Ciap pengguna Twitter pertama

“Aah ini Carl Samsudin itu lah. Yang Jofliam itu suami Cik Epal. Jofliam pun dah sound si Carl ini.” Ciap pengguna Twitter kedua

“Ini suami Bella Ammara. Aku dah lama tak sokong Bella Ammara.” Ciap pengguna Twitter ketiga

Video yang tular ini dikongsikan oleh influencer tempatan yang dikenali sebagai Jofliam, dan perkongsian ini dibuat di Instagram usahawan ini yang kemudiannya tular di Twitter.

Jofliam dedahkan Carl Samsudim beri warga emas tersebut wang bernilai RM50 atas ‘keberanian’ warga emas tersebut tampil ke depan.

Disebabkan sikap Carl yang biadap terhadap warga emas itu, orang ramai mula mencari Instagram milik pengasas butik terkenal ini dan orang ramai mendapati akaun Instagram tersebut ditutup untuk ikutan awam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Fakta Terkini Kes Saman Siti Nordiana Terhadap Lan Solo Dan Syura Badron

Penyanyi Siti Nordiana atau mesra dikenali Nana telah mengambil keputusan untuk menyaman rakan artisnya iaitu Lan Solo dan Syura Badron serta 3 individu lain (Sam Samin, Sheila Razlan dan Aida G).

Menurut Nana, dia terpaksa menyaman 5 individu tersebut memandangkan dia tidak menerima sebarang permohonan maaf.

Pergaduhan di antara 3 rakan artis ini terjadi apabila Lan Solo dan Syura Badron mendedahkan perangai sebenar Nana menerusi IGLive pada 20 Julai lalu.

Menerusi IGLive tersebut Lan dan isterinya (Sheila Razlan) meluahkan rasa kecewa terhadap Nana dan pengurusnya, Anas yang sering mengungkit tentang bayaran makanan di restoran.

Manakala sengketa di antara Syura dan Nana pula terjadi selepas pihak produksi tidak mahu menawarkan sebarang pekerjaan kepadanya disebabkan oleh Nana dan Anas.

Di story Instagram, Syura telah memuat naik posting dengan meminta orang ramai untuk berhenti mengecamnya kerana kontroversi yang berlaku di antaranya dan Nana. Ujarnya, orang ramai hanya mengetahui namanya sahaja tetapi tidak pada cerita sebenarnya.

Tambahnya jika mereka berada di tempatnya, berkemungkinan besar mereka tidak akan dapat bertahan sepertinya. Malah mereka dipercayai akan turut kecundang.

Akui Nana, pihaknya telah memberikan kelima-lima individu tersebut untuk melakukan permohonan maaf bagi mengelakkan tindakan saman daripada berlaku. Ujarnya sepanjang tempoh itu, dia tidak menerima sebarang permohonan maaf daripada mereka.

“Memandangkan tiada permohonan maaf setelah tamatnya tempoh 48 jam tersebut, Nana telah mengarahkan pihak peguan untuk meneruskan tindakan saman”, kongsinya di Kosmo.

Atas nasihat peguam, pelatun lagu “Angkara Cinta” terpaksa mengambil langkah untuk menyaman kelima-lima individu bagi membersihkan namanya dan imejnya yang tercalar.

Ujarnya, kenyataan yang dibuat oleh kelima-lima individu itu menerusi IGLive telah merosakkan nama dan imejnya dalam industri.

Dipetik daripada Metro, peguam Nana iaitu Abang Azlan berkata notis permohonan maaf secara terbuka telah pun dihantar kepada 5 individu tersebut menerusi e-mel dan serahan tangan.

Tambah Abang Azlan, kes saman ini wajar dibawa ke mahkamah sekiranya tiada sebarang permohonan maaf dilakukan walaupun video IGLive tersebut telah dipadam oleh 5 individu itu.

Apa-apa pun, Murai MY berharap kes ini selesai dengan sebaik-baiknya.


Putera Mateen Keluarkan Filem Tentang Putera Azim? 5 Fakta Menarik Kena Tahu

Tidak lama lagi di panggung wayang Empire Times Cineplex, bakal menayangkan filem dokumentari yang berjudul ‘Prince Azim – Son of The Arts’.

Dipetik dari hantaran Instagram Putera Mateen, filem tersebut berkisarkan tentang perjalanan hidup abang sulungnya Almarhum Putera Abdul Azim sebelum pergi buat selamanya menghadap Sang Pencipta.

Ini antara beberapa fakta menarik tentang filem ‘Prince Azim – Son of The Arts’ yang perlu diketahui, sebelum menontonnya di panggung!

Dipetik dari Jurnal Soreang, Putera Abdul Mateen bersama dua orang kakaknya Puteri Azemah Ni’matul Bolkiah dan Puteri Fadzilah Lubabul Bolkiah terlibat sama dalam penghasilan filem dokumentari almarhum Putera Azim.

Difahamkan dokumentari ini ditulis dan diarah oleh seniman berbakat Sumardi Hedus dari syarikat Relentless Entertainment.

Dipetik dari Borneo Bulletin, di dalam filem ini pertama kalinya akan dipertontonkan video zaman kanak-kanak almarhum Putera Azim kepada umum dan juga memaparkan serba sedikit kisah menarik tentang almarhum yang tidak diketahui ramai.

A post shared by This is Progresif Media (@progresifmedia)

Selain itu, filem ini juga membongkar sedikit sebanyak minat almarhum dalam dunia seni hiburan apatah lagi almarhum Putera Azim juga sangat dikenali sebagai seorang produser berbakat dikalangan penggiat seni filem antarabangsa.

Dipetik dari Borneo Bulletin, hasil dari wang tayangan filem ‘Prince Azim – Son of The Arts’ ini akan disalurkan kepada badan pertubuhan yang dekat dengan hati almarhum Putera Azim iaitu:

Jangan ketinggalan untuk saksikan filem ‘Prince Azim – Son of The Arts’ pada 29 Julai 2021 di Empire Times Cineplex.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Minta Kerajaan ‘Tiru’ Cara Arab Saudi Tangani Anti Vaksin, Lihat Apa Kata Artis & Influencer Ini

Kerajaan Arab Saudi akan melarang rakyatnya yang tidak divaksin termasuklah golongan anti vaksin daripada memasuki tempat awam mulai 1 Ogos. Berita yang tular ini membuatkan ramai orang termasuk artis dan influencer mahukan perkara yang sama berlaku di Malaysia. Baca perkongsian mereka di bawah.

Kongsi di Instagram, pelakon Catriona Ross mendedahkan strategi yang dilakukan oleh kerajaan Arab Saudi ini dapat mengehadkan pergerakan golongan anti vaksin dan mereka yang belum divaksin.

Ujarnya, mereka yang tidak divaksin tidak boleh melakukan banyak perkara seperti sebelum ini. Seperti yang dimaklumkan oleh kerajaan Arab Saudi, golongan ini tidak boleh menggunakan kemudahan yang disediakan oleh kerajaan, pengangkutan awam dan menyertai majlis awam.

Manakala influencer dan usahawan, Puteri Zarith juga berkata sekiranya pihak kerajaan melakukan usaha sebegini, golongan anti vaksin akan terbatas pergerakannya.

Dedahnya lagi, setiap rakyat perlu mengambil tahu adakah pekerja, ahli keluarga atau orang sekeliling mereka sudah divaksin atau belum. Tambahnya perkara ini sangat penting untuk melindungi diri dan orang lain daripada terdedah teruk dengan COVID-19.

Tak mahu terlepas menyuarakan pendapat, pelakon Alvin Chong juga berharap agar pihak kerajaan melakukan hal yang sama kerajaan Arab Saudi bagi melindungi negara dan rakyat yang sudah divaksin.

Jadi apa pendapat kamu, patutkan pihak kerajaan mengikuti langkah yang bakal dilakukan oleh kerajaan Arab Saudi ini?


‘Airmata & Kopiah Itu Tidak Boleh Selamatkan Kamu Lagi Dah’- Caprice

Terkini, Caprice sekali lagi memuatnaik hantaran berkaitan dengan kemelut yang melanda di antara dia dan pendakwah bebas, Ustaz Ebit Lew. Penyanyi rap ini memuatnaik video dia bersama Ebit dan yang membuktikan dia tidak menepis tangan ketika berpelukan.

Sementara itu di ruangan kapsyen, Caprice menulis bahawa dia akan mempertahankan satu persatu fitnah yang dilemparkan terhadapnya.

A post shared by Caprice (@capriceofficial)

“Caprice tidak boleh berdiam lagi dah, terlalu banyak ugutan diterima, jadi terpulang lah. Kita akan terangkan satu persatu dan pertahankan setiap tuduhan.  Fitnah a crime in Islam lagi teruk dari membunuh. InsyaAllah , sampai masanya anda akan lihat dan faham kenapa saya terluka dan kenapa selama ini 1 Malaysia kena tipu. Airmata dan kopiah tu tidak boleh selamatkan kamu lagi dah.”- tulisnya.

Terdahulu, melalui siaran LIVE di IG Ebit, , pendakwah bebas ini ada menceritakan momen di mana Caprice datang berkunjung ke bilik hotel untuk berjumpa dengannya. Menurutnya, sebelum pulang, Ebit sempat memeluk Caprice dan menepuk beberapa kali di dada sebagai tanda untuk menenangkan hati.

Namun, Ebit agak terkejut kerana Caprice cuba menepis tangannya dan seolah-olah seperti ada yang tidak kena.

BACA: Isu Tepis Tangan & Dakwa ‘Team’ Ebit Lew Macam Mafia, Ini Reaksi Mengejutkan Oleh Caprice


Bekas Ahli Kumpulan F(X), Victoria Song Bercumbu Dengan Aktres China

Kecoh di media sosial bila mana foto bekas ahli kumpulan f(x) Victoria Song bercumbu dengan aktres dari China Wang Xiaochen tersebar, ramai peminat dari Korea berasa terkejut dengan foto yang tular di Twitter ketika ini.

Foto yang tular di Twitter itu, membuatkan ramai peminat Victoria berasa tidak percaya dan menyatakan adakah ia babak dalam drama atau realiti.

Dan tidak kurang juga peminat yang memperli dengan menyatakan ianya ciuaman mesra seorang kawan, gara-gara foto yang dimuatnaik di akaun Weibo aktres China Wang Xiaochen ini membuatkan ramai peminat Victoria kecewa.

“Adakah ini benar… Atau untuk drama?” Ciap pengguna Twitter pertama

“Ianya benar tetapi ia sambutan hari lahir untuk rakan artisnya di set penggambaran. Victoria muncungkan bibir kemudian rakan artisnya itu mencium dia. Terlalu mesra bukan?” Ciap pengguna Twitter kedua

Rata-rata ramai peminat Victoria meluahkan rasa terkejut, tergamam, dan rasa tidak percaya yang idola mereka bercium dengan wanita.

SONG QIAN CIUM WANITA” ciap pengguna Twitter kedua

Dipetik dari laman Twitter studio Victoria Song iaitu The Song Qian, mengeluarkan kenyataan bahawa ciuman yang berlaku itu adalah diset penggambaran bagi merakam drama Dear Life.

Menurut penjelasan The Song Qian, aksi aktres China Wang Xiaochen itu dianggap perkara biasa kerana pelakon tersebut juga melakukan aksi yang serupa pada pelakon lain juga.

Perbezaan budaya dan pandangan, membuatkan kebanyakan peminat selebriti Korea ini tidak dapat menerimanya.

Meskipun begitu, peminat dari China dan di negara barat tidak merasakan ia satu isu yang berat dan menerima baik tatkala melihat foto ciuman tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Carl Samsudin Teruk Dimaki Netizen, Isteri & Ibu Tampil Pertahan Tindakan Tegur Warga Emas

Nama usahawan Carl Samsudin sekali lagi hangat diperkatakan berikutan tularnya sebuah video kononnya menasihati seorang warga emas dengan nada yang biadap sekali gus mencetuskan kemarahan netizen di media sosial.

Susulan itu, isteri dan ibunya tampil mempertahankan tindakan Carl atau nama sebenarnya Muhammad Khalif Samsudin. Menurut isterinya yang  juga pengasas jenama busana Muslimah Bella Ammara, Sharifah Nabilla Al-Yahya Syed Shah atau juga dikenali sebagai Belle menerusi hantaran IG Story nya menyifatkan bahawa apa yang berlaku merupakan sebahagian daripada ujian di dunia.

“Biasalah dunia memang tempat ujian. Sabar sajalah. Mungkin ada pahala sikit yang boleh dapat dari bersabar ni.Kita semua sedang diuji. Apa pun Allah lebih mengetahui segalaNya” tulis Belle

Sementara itu,  ibu Carl yang dikenali sebagai Khatijah Abdullah menjelaskan bahawa apa yang dilakukan oleh anaknya merupakan sebahagian daripada kerja kebajikan yang diwarisi daripadanya.

“Alhamdullilah anakanda saya @carlsamsudin dan teamnya mewarisi kerjaya saya dalam bidang kebajikan. Rumah menempatkan gelandangan di Kuala Lumpur ini dinamakan Anjung Singgah dan dibina oleh Yayasan Kebajikan Negara @yayasankebajikannegara. Semasa saya bertugas sebagai Pengarah Jabatan Kebajikan Masyarakat Kuala Lumpur pada tahun 2014, Pusat menempatkan Gelandangan ini baru mula beroperasi dan ada antara gelandangan yang kami laksanakan operasi gelandangan ditempatkan di sini.

Selepas saya bersara, saya selalu impikan anak2 saya @shasharenasamsudin@sheilasamsudin @rubysamsudin dan @carlsamsudin meneruskan legasi kerja kebajikan yg saya mulakan dalam keluarga since 1995 apabila saya berkhidmat dalam Jabatan Kebajikan Masyarakat” tulis Khatijah

Dedah Khatijah, dia akui berasa terkilan kerana terdapat sesetengah pihak yang menunjukkan sisi negatif kerja amal tersebut sedangkan ia merupakan  program keusahawanan dan motivasi bagi sebahagian gelandangan di sebuah pusat gelandangan di ibu negara.

“Ini adalah sedutan video anak saya @carlsamsudin dan teamnya melaksanakan program keusahawanan dan motivasi bagi sebahagian gelandangan di Anjung Singgah Kuala Lumpur. Sayangnya hanya dipilih sedutan yg melihat dari perspective negative sahaja untuk diviralkan oleh @jofliam@vocket@jabatannetizennegara20 . Apa tujuan mereka? Hanya yang mahu dan memilih untuk berfikir secara sihat dan terbuka sahaja yg mampu mendapat jawapan yg tepat. Stay safe dan teruskan legasi mak untuk buat kebajikan anakanda semua ” katanya lagi

A post shared by Khatijah Abdullah (@khatijahabdullah)

Dalam perkembangan berkaitan, Carl turut dikenakan kompaun sebanyak RM1,500 kerana melanggar Prosedur Operasi Standard (SOP) berikutan tidak memakai topeng pelitup muka ketika menyampaikan ceramah di pusat gelandangan tersebut.

“Berdasarkan kepada siasatan yang dijalankan, didapati kejadian tersebut berlaku pada 27 Julai 2021 pukul 11.30 pagi sewaktu individu tersebut sedang menyampaikan ceramah motivasi bertajuk ‘Ubah Hidup’ kepada 20 orang gelandangan di pusat transit tersebut.

“Pada 28 Julai 2021 pukul 5.20 petang individu dalam video tersebut telah dipanggil ke IPD Dang Wangi bagi memberi keterangan berkaitan insiden di Pusat Transit Gelandangan Kuala Lumpur, Jalan Pahang,”  Ketua Polis Daerah Dang Wangi Asisten Komisioner Mohamad Zainal Abdullah

Terdahulu, Murai.my melaporkan tular video mengenai Carl yang dikatakan dimuat naik sendiri olehnya di Insta Stories sebelum dipadam. Namun,  video berkenaan sempat disimpan oleh pengikutnya.


Kejutan! Fara Fauzana Kembali Sertai Hot FM Bersama AG & Fad Bocey

Sebentar tadi stesen radio Hot FM telah membuat dua kejutan mengenai pembaharuan yang akan dilakukan oleh mereka sebelum mengumumkannya secara total pada 2 Ogos kelak.

Menerusi pengumuman yang dibuat oleh pihak pengurusan, mengambil kira keputusan perbincangan bersama serta komen yang diberikan oleh para pendengar stesen radio itu bersetuju untuk mengekalkan gandingan AG dan Fad Bocey sebagai penyampai radio bagi slot pagi Hot FM.

Bukan itu sahaja, pendengar dan dua orang penyampai radio itu turut dikejutkan dengan kehadiran seorang wanita ke konti Hot FM yang diperkenalkan sebagai penyampai radio yang ketiga selain Fad dan AG. Siapa sangka, selepas 5 tahun meninggalkan Hot FM, Fara Fauzana kembali ke stesen radio itu melengkapkan trio pagi.

Menjengah ke ruangan komen siaran langsung Hot FM Live di laman YouTube, rata-rata pendengar meluahkan rasa gembira dan teruja apabila Fara yang juga dikenali sebagai Fafau kembali menggalas tugas sebagai penyampai radio.  Untuk rekod,Fara sebelum ini telah bersama Hot FM selama 10 tahun sebelum mengambil keputusan untuk mengundur diri sekitar 2016 bagi menumpukan perhatian terhadap kerjaya peribadi yang lebih meluas dalam bidang pengacaraan.

Dalam perkembangan yang berkaitan, AG dan Fad turut memohon maaf atas kesilapan teknikal yang berlaku pada pagi Rabu menyebabkan insiden mereka ditegur oleh pihak pengurusan dapat didengari oleh para pendengar berikutan mikrofon mereka dikatakan telah terpasang ketika itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


James Blunt Mengaku Saiz Kemaluan Semakin Kecil & Suara Menjadi Teruk Kerana Rawatan COVID-19

Baru-baru ini, penyanyi antarabangsa terkenal James Blunt telah mendedahkan pada media antarabangsa bahawa dirinya dijangkiti wabak COVID-19 pada awal Julai.

Lebih mengejutkan, Blunt turut mendedahkan bahawa dia mengalami kesan yang agak dahsyat kerana saiz kemaluannya dilihat semakin kecil manakala kualiti suaranya turut berada dalam keadaan teruk sehingga menjejaskan persembahannya di Royal Albert Hall, London pada 23 Julai lalu.

Jelas Blunt, dia mengalami gejala yang lebih berbanding pemuzik dan kru dipercayai akibat rawatan COVID-19 yang menggunakan steroid. Malah dia juga baru menerima suntikan pertama berbanding rakan-rakannya yang sudah menerima dua suntikan dan mereka kini berada dalam keadaan yang baik.

“Mereka sudah mendapat dua suntikan dan kini berada dalam keadaan yang sangat baik. Saya baru menerima satu suntikan dan beranggapan saya juga berada dalam keadaan baik. Namun tidak, kerana ia telah memasuki ruang paru-paru saya dan tidak pasti jika anda mendengarnya, tetapi suara saya sangat teruk ketika itu”

“Kini badan saya mempunyai steroid dan mereka telah membuatkan saiz kemaluan saya yang sememangnya kecil menjadi semakin kecil” dedah Blunt

Ketika ditanya oleh doktor adakah dia ingin mengambil steroid untuk rawatan susulan, pelantun You’re Beautiful itu enggan meneruskannya. Difahamkan, ketika persembahanny Blunt masih lagi mengalami gejala batuk yang teruk namun berjaya menghiburkan peminat sehingga penghujungnya.


MK K-Clique Mahu Beri RM 50 Ribu Pada Warga Emas Yang Dimalukan Oleh Carl Samsudin

Berikutan video yang tular mengenai seorang warga emas telah dimalukan di khalayak ramai oleh suami yang merupakan pengasas butik terkenal tempatan,Bella Ammara,  penyanyi rap kumpulan K-Clique, MK mahu memberikan sumbangan sebanyak RM50k kepada warga emas  yang dimalukan oleh usahawan yang dikenali sebagai Carl Samsudin itu.

Penyanyi rap ini turut mempersoalkan Carl mengenai  pemberian “upah” sebanyak RM50 hanya kerana warga emas itu berani tampil ke hadapan.

“Sebab dia berani kau upah dia RM50? S*al apa kau. Saya bukan orang kaya. Keluarga saya bukan orang kaya.”-MK K-Clique

Menerusi Insta Stories, MK bertanyakan kepada netizen yang mempunyai info mengenai warga emas itu kerana ingin memberikan bantuan wang sebanyak RM50 Ribu

“Siapa ada info pakcik ni, saya bagi pakcik ni 50k. Mentang-mentang kau kaya kau Berjaya, cakap ikut sedap mulut kau ja.” katanya lagi

Disebabkan sikap biadab usahawan itu,  orang ramai mula mencari Instagram pengasas butik tersebut dan mendapati akaun Instagram tersebut kini ditetapkan dalam keadaan private.


[GAMBAR] Puluhan Selebriti Kecam Tindakan Biadab Carl Samsudin Terhadap Warga Emas

Nama usahawan, Carl Samsudin menjadi sebutan ramai setelah tularnya video yang dikatakan telah memalukan seorang warga emas berusia 64 tahun di khalayak ramai. Ramai pihak termasuk artis tempatan meluahkan rasa marah dan geram terhadap tindakannya yang disifatkan merekan sangat biadab.

Menerusi video tersebut, Carl telah bertanyakan kepada  lelaki itu mengenai penyesalannya ketika waktu muda.

A post shared by Sherry Ibrahim (@sherryibrahim)

“Masa muda dahulu, menyesal tak tidak buat betul? Masa muda dahulu menyesal tak banyak main? Korang bila tua nanti baru nak menyesal ke? “

“Pernah tak you all wish one day, tak kisah la agama you pray to God, “God Show me the way how I want to change my life”. Pernah tak? What if today is the God send me?“-Carl Samsudin

Disebabkan video yang tular itu, selebriti seperti MK K-Clique, Scha Al-Yahya, Anzalna Nasir, Sherry Ibrahim, Aaron Aziz, Rozita Che Wan,serta ramai lagi meluahkan rasa geram dan tidak puas hati setelah melihat warga emas tersebut seperti dimalukan oleh usahawan tersebut. Berikut Murai.my rangkumkan antara  komen dan perkongsian yang dibuat oleh selebriti tanah air.

Terkini, Carl telah dikenakan kompaun sebanyak RM1,500 kerana tidak memakai pelitup muka ketika menyampaikan ceramah di Pusat Transit Gelandangan Kuala Lumpur.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ada Orang ‘Tabur Barang’ Dekat Kedai Saya”- Syed Ali Dedah Disihir Pihak Tidak Bertanggungjawab

Pelakon dan usahawan Syed Ali mendedahkan bahawa terdapat cubaan sihir telah dilakukan oleh pihak tidak bertanggungjawab terhadap dirinya dan rakan dipercayai akibat rasa cemburu dengan perniagaan yang dijalankan.

Menerusi laman Instagram nya pada Rabu, rata-rata peminat dan pengikutnya terkejut dengan perbuatan individu tersebut selepas Syed berkata ada pihak yang sering kali datang di hadapan kedainya dalam keadaan mencurigakan.

“Inilah akibatnya bila baik sangat dengan orang. Dipermainkan, dipijak kepala dan kena sihir pula kesudahannya. Masalahnya lagi kau sihir, lagi maju bisnes aku. Aku angin betullah. Tidak apalah abang cuba sabar lagi.

“Dulu abang tidak percaya fasal sihir ini. Tapi sekarang bila sudah terkena kena pekalah. Masa Perintah Kawalan Pergerakan (PKP) ini pun kau ganggu tabur-tabur barang.

“Orang macam ini tidak takut dosa barangkali. Patutlah kau muncul depan kedai aku banyak kali rupanya tabur barang syirik kau itu. Abang malas nak berdiam diri dah, makin menjadi pula,” tulisnya

Ketika dihubungi Murai.my, Syed berkata dia mula menyedari akan perkara aneh tersebut sekitar April apabila rakan perniagaannya mengalami penyakit misteri. Malah dirinya sendiri turut mengalami perubahan yang ketara apabila menjadi seorang yang panas baran serta turut berasa sakit di beberapa bahagian anggota badannya.

Namun, kerana sejak kebelakangan ini pelbagai kejadian aneh terus berlaku, pelakon Mat Rukun ini nekad menjalani rawatan perubatan secara Islam.

“Sebenarnya dah kena masa April lagi sewaktu saya menjalani penggambaran di Kota Kinabalu Sabah. Bila saya pulang ke Semenanjung berikutan pelaksanaan PKP berlakunya perkara pelik”

“Minggu ini baru saya sedar sebab rakan bisnes saya asyik muntah-muntah, ulang-alik ke hospital tak jadi apa. Habis duit beribu pun masih tiada kesan.Jadi saya minta tolong pengamal perubatan secara Islam dan beritahu perkara yang terjadi”

“Sebenarnya saya dah jangka perkara seumpama ini pasti akan berlaku. Saya mula-mula ikhtiar secara moden dahulu kerana enggan berprasangka buruk namun apabila saya pun terkesan apabila sering kali marah dan berasa serba tak kena saya dapatkan rawatan susulan secara Islam”

“Ustaz itu kata mungkin ada yang berdengki melihat perniagaan saya semakin berkembang dan dia sendiri cakap ‘benda’ ini ada di kedai saya bukan di rumah.Jadi bila dah ‘terkena’ di kedai ia berlarutan sampai ke rumah. Sakit tulang, bengkak sana sini dan rasa terhuyung-hayang, yang peliknya bila dah keluar seperti duduk di hospital tiada pula simptom seperti itu” katanya kepada Murai.my

Dalam perkembangan lain, Syed bersyukur kerana perniagaan produk berasaskan sabun pewangi fabrik miliknya, Be Fresh bertambah baik. Jelas Syed, ketika negara berhadapan dengan pandemik COVID-19, syarikatnya tidak terlalu terkesan berikutan mempunyai wang simpanan yang mencukupi selama ini.

Berpesan kepada orang ramai serta rakan-rakan selebriti yang lain agar sediakan payung sebelum hujan, Syed mengharapkan agar perniagaannya ini mampu memberi inspirasi serta peluang kepada orang ramai untuk mencari sumber pendapatan sampingan.

“Tidak naik dan tidak turun. Saya bersyukur kerana hasil promosi dan kerjasama pasukan saya mampu menjadikan produk kami relevan ketika PKP”

“Pada saya simpanan itu sangat penting. Sebagai seorang selebriti apa yang saya buat, saya simpan duit saya itu dan kawalan kewangan memang kena jaga dan berhati-hati” katanya.

Mengenai karier seni nya, ujar Syed dia bukanlah berundur secara total di dalam industri sebaliknya hanya menerima tawaran tertentu mengikut kesesuaian watak yang diperolehi selain memfokuskan perniagaan tersebut.

A post shared by Syed Ali Tar Mohd (@syedalitarmohd)

Kongsinya lagi, dia masih terikat dalam penggambaran sebuah filem namun terpaksa dihentikan buat sementara waktu bagi mematuhi pelaksanaan Prosedur Operasi Standard (SOP) yang telah ditetapkan oleh kerajaan. Sekadar info, Syed merupakan pelakon asal yang dicadangkan membintangi drama Ayahanda terbitan Zeel Productions yang kini hangat ditayangkan di TV3. Namun, kerana terikat dengan penggambaran lain dia terpaksa menolak tawaran tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bukan Biasa-Biasa, 8 Selebriti Hollywood Ini Miliki Pulau Peribadi Termahal

Sesiapa yang memiliki pulau peribadi dikategorikan individu yang kaya-raya mana tidaknya, bukan murah jika mahu membeli sebuah pulau dan dijadikan harta persendirian betul tak?

Nak tahu selebriti manakah yang mampu membeli pulau, jom intip bersama Murai MY di bawah!

Aktor kacak ini membeli pulau Blackadore Caye yang berkeluasan 104 hektar di pantai Belize pada tahun 2005, dipetik dari EuroNews pulau tersebut dijual pada harga $1.75 juta atau lebih kurang RM7.3 juta kepada Leonardo.

Ketika menjalankan penggambaran di pulau Little Hall Pond Cay bagi filem Pirate of Caribbean pada tahun 2004, aktor ini terus jatuh cinta pada pulau tersebut dan memutuskan untuk membelinya.

Dipetik dari Mirror, aktor legenda ini membeli pulau tersebut dengan harga $3.6 juta atau lebih kurang RM15.2 juta pada tahun 2004.

Aktres ini membeli pulau Petra yang berbentuk seperti hati untuk Bratt Pitt sebagai simbol cinta semasa awal mereka bersama, dipetik dari Celebuzz Angelina membeli pulau tersebut pada harga $25 juta atau lebih kurang RM105.5 juta.

Dipetik dari Vaga Buzz, pasangan sejoli ini membeli pulau Stranger’s Cay dengan harga $3 juta atau lebih kurang RM12.6 juta. Pulau yang berkeluasan 360 hektar ini, menjadi pilihan pasangan selebriti ini dan membina kediaman yang mewah di situ.

Penyanyi lagenda ini membeli pulau peribadi bersama Floyd Roger Water dan Alejandro Sanz, dengan harga $16 juta atau lebih kurang RM67.5 juta. Pulau berkeluasa 700 hektar itu didatangi dengan kondominium, hotel mewah, dan juga padang golf mewah.

Selebriti terkenal ini juga memiliki pulau peribadinya yang tersendiri, Eddie Murphy membeli pulau Rooster Cay yang tidak jauh dari bandaraya Nassau dengan harga $15 juta atau lebih kurang RM63.3 juta pada tahun 2007.

Ricky Martin dilaporkan membeli sebahagian pantai berkeluasan 19.7 hektar di pulau Angra Dos Reis yang terletak di Brazil. Dipetik dari Variety, Ricky membayar $8 juta atau RM33.7 juta untuk memiliki kawasan pantai di pulau tersebut.

George Clooney bersama isterinya memiliki sebuah pulau peribadi berhampiran dengan ibu kota Oxfordshire Selatan, pasangan jutawan ini tidak berkongsi berapa harga pulau yang di beli tetapi apa pun orang ramai dapat menganggarkan ia pastinya sangat mahal.


Ada Lipas & Lipan! Rosé Dedah Kesukaran Tinggal Di Asrama Sebelum Blackpink Mula ‘Debut’

Seperti k-pop idol yang lain, Blackpink juga terpaksa tinggal di asrama ketika membina karier mereka. Rosé Blackpink turut menceritakan bagaimana kesusahan mereka tinggal di asrama.

Menerusi rancangan JTBC Sea of Hope, Rosé menjelaskan kepada penyanyi AKMU , Suhyun, dan aktres Kim Go Eun mengenai bagaimana rasanya mendiami asrama yang kecil dan perkara itu bukanlah perkara baru buatnya kerana beliau  pernah tinggal di sebuah asrama selama lapan tahun.

“Pertama kali saya datang ke Korea, ketika itu masih tiada pengesahan bahawa kami akan melakukan debut. Jadi kami tidak tinggal di tempat yang bagus dan ada lipas.”- Rosé Blackpink

Ini bukanlah kali pertama Rosé dan ahli kumpulan Blackpink yang lain bercakap mengenai kesusahan yang mereka alami sebelum memulakan debut.

Sewaktu episod rancangan realiti mereka 24/365 with BLACKPINK, mereka mendedahkan bagaimana tinggal di ruang yang mempunyai lipas dan lipan.

Namun, hanya Lisa yang berani yang menangkap serangga itu, dan ahli kumpulan lain meluahkan rasa syukur kerana mereka terlalu takut untuk menangkap serangga itu sendiri.

Dengan kejayaan dan kemasyhuran yang dimiliki oleh Blackpink sekarang, sudah tentu mustahil untuk membayangkan untuk tinggal di tempat seperti itu. Walaubagaimanapun, itulah realiti yang harus ditanggung oleh ramai pelatih K-Pop.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dari Alia Bhatt Sehingga Deepika Padukone, 15 Wanita Ini Paling Cantik Di India!

Tak dinafikan wanita India sememangnya memiliki kecantikan dan keunikan mereka tersendiri. Kali ini Murai MY nak senaraikan 15 wanita yang paling cantik di India. Nak tahu siapa, baca sampai habis okay!

Mula membuat debut Bollywood dengan filem “Student of the Year 2012“, Alia Bhatt telah membuktikan dirinya seorang aktres yang serba boleh. Selain bakatnya, Alia Bhatt juga memiliki kecantikan yang luar biasa.

Terkenal dengan watak “Akshara” dalam drama “Yeh Rishta Kya” pada tahun 2013, Hina Khan menjadi salah satu daripada 50 Wanita Asia Seksi. Selain itu, dia juga merupakan pelakon televisyen India yang mempunyai pendapatan yang paling tinggi.

Muncul dalam banyak filem Hindi, Zoya Afroz merupakan pemenang Pond’s Femina Miss India Indore 2013. Bukan sahaja menjadi pelakon paling popular di India, malah dia juga merupakah salah satu wanita paling cantik.

Zareen Khan pernah bekerja bersama-sama dengan beberapa nama terbesar Bollywood seperti Salman Khan. Selain dalam industri hiburan Bollywood, Zareen juga pernah menjadi seorang model.

Kritika Kamra terkenal kerana memegang watak sebagai “Arohi” dan “Dr.Nindhi” dalam siri TV “Kitani Mohabbat Hai“. Selain itu, dia juga pernah menyertai beberapa rancangan hiburan seperti “MTV Webbed 2“.

Tanpa sebarang keraguan, Ileana D’Cruz adalah wanita paling cantik di India. Dia sering muncul di layar kaca dan mempamerkan kecantikan semula jadinya. Malah dia pernah muncul dalam filem “Kick and Rustom”.

Menduduki tangga ke-4 dalam ranking wanita tercantik sepanjang masa, bakat dan kecantikan Madhuri sememangnya menawan hati semua orang. Walaupun sudah berkahwin dan mempunyai anak, Madhuri masih lagi popular dan kelihatan awet muda.

Shruti Haasan merupakan anak kepada aktor Kamal Haasan ini termasuk dalam kategori wanita paling cantik. Selain mempunyai kemahiran berlakon, Shruti juga memiliki suara yang perfect di mana dia telah memenangi anugerah Penyanyi Playback Wanita Terbaik.

Sonal Chauhan merupakan salah seorang wanita yang paling cantik di India. Aktres ini bekerja dalam industri hiburan Telegu dan juga Bollywood. Karier lakonan pertamanya adalah filem “Jannat” yang ditayangkan pada tahun 2008. Selain itu, dia juga pernah memenangi pertandingan kecantikan seperti Miss World Tourism 2005 di Miri, Malaysia.

Menjadi salah satu wanita yang cantik, Angela merupakan seorang model untuk Kingfisher Calendar pada tahun 2011 sebelum meneruskan kariernya sebagai seorang pelakon di Bollywood.

Dilahirkan di Mumbai, Tamanna Bhatia sering muncul dalam filem India Selatan terutamanya Telegu dan Tamil. Selain mempunyai bakat yang berbeza daripada orang lain, Tamanna juga telah dikategorikan sebagai seorang wanita yang seksi dan cantik.

Pemenang Miss World 2000, Priyanka Chopra merupakan salah satu aktres Bollywood yang menerima bayaran tertinggi dan popular. Pada masa yang sama, Majalah Time juga menamakannya sebagai 100 orang paling berpengaruh di dunia.

Sonarika Bhadoria yang terkenal dengan wataknya sebagai “Dewi Parvati” dan “Adi Shakti” dalam drama bersiri “Devon Ke Dev Mahadev“. Kemudian dia membuat debut filem “Jadoogadu” dengan memegang watak utama. Dia juga dinobatkan sebagai wanita India yang paling cantik.

Selain menerima pelbagai anugerah dalam kategori lakonan terbaik termasuklah 3 anugerah Filmfare, Deepika sentiasa berada dalam senarai wanita tercantik di India. Pelakon yang berbakat dan cantik ini sering menjadi suara feminisme dan masalah kesihatan mental.

Pelakon, model dan pemenang Miss World 1994 ini masih kelihatan cantik walaupun usia menghampiri 50 tahun. Kecantikannya tidak pernah pudar malah menjadi semakin cantik! Bukan sahaja tercantik di India, malah dia juga dianggap sebagai wanita yang paling menarik di seluruh dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ahli BTS Dedah Perkara Yang Buat Mereka Rasa Takut, RM Takut Lipas?

Menerusi temubual BTS Weverse Full Dream Interview, BTS diberi pelbagai soalan termasuklah apakah perkara yang mereka takutkan.

Setiap ahli kumpulan BTS ini tidak takut untuk bersikap jujur menjawab persoalan mengenai apa yang mereka takutkan dan memberikan jawapan yang sangat jelas.

RM berkongsi bahawa beliau takut dengan lipas.

Bagi Jin, beliau takut dengan hantu. Ketika Jin tidur, dia kadangkala menjadi takut kerana merasa seperti hantu berada di sebelahnya.

Suga berkongsi bahawa beliau tidak boleh menonton filem seram.

J-Hope mendedahkan bahawa dia takut dengan lipas.

Jimin ternyata bukanlah peminat tunggangan di taman hiburan (amusement park).

Serupa dengan Suga, V berkongsi beliau takut dengan filem seram.

Siapa sangka, rupanya Jungkook takut dengan letupan.


Permohonan Maaf Carl Samsudin Dikecam Netizen, Rupanya Ini Penyebabnya…

Semalam tular video pengasas butik, Carl Samsudin yang dikatakan bertindak biadap dengan memalukan seorang lelaki tua di Pusat Transit Gelandangan Kuala Lumpur (PTGKL). Carl yang menerima kecaman netizen mula memuat naik permohonan maaf di media sosial.

Di Twitter, Murai MY melihat Carl Samsudin memuat naik permohonan maafnya dengan menjelaskan serba sedikit mengenai apa yang berlaku. Ujarnya dia hanya mahu membantu mereka yang memerlukan.

“Saya tidak pernah berniat ingin menghina sesiapa terutamanya uncle tersebut. Selama saya hidup, tidak pernah saya berlaku biadap kepada sesiapa terutamanya warga tua, saya sedaya upaya cuba menghormati semua golongan”, katanya.

Tambahnya, dia meminta maaf jika video pendek yang dikongsinya itu menimbulkan rasa kurang senang kepada orang ramai yang melihatnya. Akui Carl, dia juga berusaha untuk memohon maaf terhadap lelaki tua tersebut dalam masa terdekat.

“Jika petikan video itu dirakam kelihatan seperti saya tidak beradab dengan uncle tersebut, saya betul-betul mohon maaf atas ketidak beradap saya. Saya akan berjumpa uncle tersebut sekali lagi untuk mohon maaf dan perbetulkan kesilapan saya”, dedah Carl.

Melihatkan permohonan maaf dari Carl, netizen mula mengecam tindakannya kerana terdapat posting menunjukkan ianya atas alasan marketing.

Menerusi screenshot WhatsApp yang dikongsi netizen, video yang viral tersebut bakal menaikkan perniagaan Carl dan isterinya iaitu Appecut Royal yang merupakan sejenis suplement.

“Alhamdulillah, sekurang-kurangnya netizen-netizen ini dah membantu kita naikkan nama appecut. So bertahan, kemenangan pasti akan jadi milik kita. Percayalah selepas hari ini, sale kita semua akan laju.”

Selain itu, netizen menjadi marah terhadap Carl gara-gara dia berkongsi posting dengan mahu netizen mengundi sama ada dia perlu lakukan permohonan maaf menerusi IGLive atau secara berdepan terhadap lelaki tua itu.

“Tak salah nak minta maaf, tapi kenapa suruh orang pilih ni?”, ciap pengguna Twitter.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tiada Bukti Klinikal Ivermectin Boleh Rawat Covid-19’- Jelas KKM

Tular di media sosial yang mana terdapat desas-desus yang menyatakan ubat Ivermectin berupaya melawan virus maut Covid-19 ini.

Apatah lagi isu mengenai penggunaan ubat Ivemectin ini juga, menjadi topik hangat diperdebatkan di parlimen baru-baru ini.

Dipetik dari laman Twitter Kementerian Kesihatan Malaysia (KKM) baru ini, dimaklumkan bahawa buat masa ini hasil kajian tidak mencukupi untuk membuktikan bahawa ubat Ivermectin itu benar-benar berkesan bagi melawan Covid-19.

“Setakat ini, hasil kajian klinikal tidak mencukupi untuk membuktikan bahawa Ivermectin boleh merawat atau mencegah #COVID19

Hanya vaksin terbukti untuk mencegah COVID-19″ ciap KKM

Menteri Kesihatan Malaysia ada mengulas tentang ubat Ivermectin di Dewan Rakyat, tetapi malangnya ramai yang keliru dan salah faham sebab mengapa kementerian memberi kelulusan menggunakan ubat tersebut.

Apatah lagi, Dato Sri Dr. Adham Baba juga ada menyatakan ubat berkenaan juga mempunyai kesan sampingan yang tidak diketahui ramai.

“Kita telah beri kelulusan khas ubat itu (Ivermectin) secara ‘off label’ bagi ujian klinikal. 18 hospital kerajaan terlibat dalam kajian klinikal, akan melibatkan 500 pesakit COVID-19.

Buat masa sekarang, kita ada 200 pesakit akan sertai kajian ini. keputusan akan diperoleh September tahun ini.

Bukan Ivermectin sahaja untuk rawat COVI-19, jangan kelirukan Dewan dengan kebenaran untuk menggunakan Ivermectin sehingga diketahui data kajian.

(Ivermectin) ada kesan sampingan. Negara India dan Peru tarik balik penggunaan Ivermectin. Kenapa kita mahu gunakannya kalau tidak ada indikasi?” jelas YB Dato Sri Dr. Adham Baba

Sama ada ubat ini benar-benar berkesan, sama-samalah kita semua nantikan data dari hasil ujian klinikal pada bulan September ini nanti.


‘Terima Kasih Banyaklah’ – Pak Cik Kena ‘Sound’ Dengan Carl Samsudin Luah Tidak Berkecil Hati

Masih tular mengenai kisah warga emas yang dimalukan oleh usahawan butik tempatan, orang ramai masing-masing berkongsi pandangan betapa sedihnya mereka terhadap nasib warga emas tersebut.

Menerusi carian Murai MY di Instagram, wartawan dari Bernama @hilmyashley telah memuatnaik video temubual eksklusif bersama warga emas berkenaan dan menyelidik serba sedikit perihal warga emas yang tinggal di Pusat Transit Gelandangan Kuala Lumpur ini.

A post shared by Yang Bernama Hil (@hilmyashley)

Berdasarkan video yang dikongsikan wartawan Bernama di Instagram, warga emas yang dikenali sebagai Abdul Hadi, 64 tahun ini menjelaskan bahawa dirinya tidak berkecil hati terhadap apa yang dikatakan oleh usahawan tersebut.

Malah pakcik Abdul Hadi ini mengakui apa yang dikatakan oleh usahawan itu ada betulnya bahawa tuhan tidak dapat mengubah nasib diri sendiri, melainkan diri sendiri yang cuba mengubahnya.

Dia cakap, bukan tuhan mengubah nasib kita, kita sendiri mengubah nasib kita.

Terima kasih banyaklah, saya tak boleh balas saya hanya berserah kepada tuhan.

Memang itu saja dia betul. Bukan tuhan mengubah nasib kita, kita sendiri ubah.” Jelas pakcik Abdul Hadi

Di Instagram Murai MY juga ada memaparkan secebis dari klip video dari temubual ekslusif, yang dimuatnaik di Instagram wartawan Bernama tersebut.

Berdasarkan komen yang dimuatnaik diruangan komen Instagram Murai MY, orang ramai menyatakan rasa sebak dan mendoakan agar pakcik Abdul Hadi ini dilimpahkan rezeki melimpah ruah dan diberi kesihatan yang kuat.

“Pakcik semoga pakcik sentiasa di lindungan rahmat Allah. Semoga pakcik dipermudahkan rezeki, senang lepas ini. Aamin. ” Luas pengguna pertama

“Allahu semoga pakcik diberikan kesihatan yang baik dan dimurahkan rezeki selalu. rasa sebak sebab teringat ayah emak di kampung. Semoga sentiasa dilindungi Allah SWT.” Luah pengguna kedua

“Moga perjalanan hidup pakcik selepas ini dipermudahkan, dikurniakan rezeki dan kesihatan yang baik-baik sahaja.” Luah pengguna ketiga

Dan tidak kurang juga ada yang mengingati bapa masing-masing, tatkala melihat wajah serta kedaifan yang dilalui warga emas ini.

“Orang tua-tua ini kalau dia orang kecil hati, dia orang akan simpan demi menjaga hati orang muda. Ayat disusun cantik demi menjaga hati kita. Mereka kecil hati tak mengapa, jangan kita yang terluka dengan kata-kata mereka. Aduh siapa potong bawang ini. Saya rindu abah saya.” Luah pengguna pertama

“Sedih tengok pakcik, ingat arwah bapa.” Luah pengguna kedua

“Teringat bapa den dekat maeps, tengah kuarantin.” Luah pengguna ketiga

Murai MY juga mendoakan semoga perjalanan hidup pakcik selepas ini dimurahkan rezeki dan diberikan kesihatan yang baik. InshaAllah, amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Makan Dalam! Syifa Melvin Ajar Carl Samsudin Adab Yang Betul Dekati Golongan Gelandangan

Masih berkait dengan isu Carl Samsudin, kini giliran influencer dan usahawan Syifa Melvin pula memberi komen mengenainya. Ujar Syifa, pengasas Bella Ammara itu tidak sewajarnya melakukan hal tersebut.

Dedah pengasas bersama KEKASIH, dia pernah memberi sumbangan peribadi pada individu yang berada di Pusat Transit Gelandangan Kuala Lumpur (PTGKL) pada tahun lepas.

“Syifa turun bagi sumbangan peribadi pada gelandangan di Pusat Transit Gelandangan KL. Ye mereka tak bernasib baik mcm kita tapi tugas kita utk jaga mereka setakat mana yg mampu dengan hulurkan bantuan”, ujarnya.

Akui Syifa, individu di PTGKL merupakan mereka yang tidak bernasib baik seperti sesetengah orang. Malah dia juga meminta orang ramai untuk saling membantu individu yang memerlukan, mengikut kemampuan masing-masing.

Melihatkan video Carl yang tular semalam, Syifa berkata bukan semua orang dilahirkan dalam kehidupan yang senang dan mewah. Malah sekiranya berjumpa dengan orang sedemikian, jangan mempersoalkan masa lalu dan mencacinya.

“Mereka pun punya childhood macam kita, zaman kanak-kanak happy mcm kita, tapi takdir mereka mcm tu.. Bukan tiket utk kita maki cerca.”

Pada masa yang sama, Syifa juga meminta pengikutnya dan orang ramai untuk menjadi manusia yang memberi manfaat dan menolong orang lain dalam kesusahan.

Dedahnya, jika dilahirkan dalam keluarga yang senang atau kaya, takdir sebegitu bukanlah menjadi tiket untuk menghina orang yang kurang berkemampuan dan susah. Tambah Syifa, setiap perbuatan yang kita lakukan itu diperhatikan oleh Tuhan.

“Jadi manusia yg baik! Bukan rasa diri tu baik lepastu cakap ujian!”, kongsi Syifa.


“Tak Salah Tolak Suntikan Vaksin”- Emelda Rosmila Tak Mahu Rakyat Bergaduh

Dibincangkan dalam Persidangan Parlimen, pelakon Emelda Rosmilla mendedahkan tiada akta dalam Perlembagaan Negara yang mewajibkan setiap rakyat Malaysia perlu mengambil suntikan vaksin.

Berkongsi di Instagram, Emelda berkata pengambilan vaksin tidak boleh dipaksa oleh mana-mana individu atau institusi kerana kenyataan itu sudah termaktub dalam perlembagaan.

“Kalau ada company yang memandatorikan pengambilan vaksin, ini adalah kesalahan besar. Kita boleh ambil tindakan undang-undang terhadap company tersebut.”

Tambahnya jika syarikat pada masa kini memaksa pekerjanya untuk mengambil vaksin, mereka boleh mengambil tindakan terhadapnya. Akuinya, syarikat tidak mempunyai hak untuk memaksa pekerjanya mengambil vaksin sekiranya mereka tidak mahu.

Selain itu Emelda juga memberitahu setiap rakyat mempunyai hak masing-masing. Jadi tiada pihak boleh memaksa mereka untuk membuat sesuatu keputusan.

“Kita ada individual rights. Kalau nak ambil sukarela, bukan paksa rela. Kalau ada side effects, tanggung sendiri.”

Katanya lagi menurut Akta 342 serta Akta Pencegahan & Kawalan Penyakit Berjangkit 1988, setiap individu yang menolak untuk menerima vaksin COVID-19 tidak boleh dijatuhi hukuman. Ini kerana tiada kenyataan yang menunjukkan setiap individu perlu mengambil vaksin sekiranya tidak mahu.

Ujar Emelda, dia berharap golongan divaksin dan anti vaksin untuk berhenti bergaduh dalam soal pengambilan vaksin COVID-19. Dia juga berkata setiap individu mempunyai pilihan tersendiri dan perlu peka dengan hak masing-masing sebagai rakyat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Alhamdulillah My Team Dah Sampai Sana” – Alha Alfa Kongsi Berita Gembira

Tular di media sosial usahawan kosmetik terkenal tanah air Dato Alha Alfa baru ini, telah memuatnaik hantaran di Instagram dengan menyatakan bahawa pasukannya telah pun berjumpa dengan warga emas yang sedang hangat diperkatakan netizen itu.

Dato Alha Alfa meluahkan rasa gembira akhirnya pasukannya dapat bertemu juga dengan pakcik Abdul Hadi, warga emas yang mendapat perhatian ramai ketika ini kerana dimalukan oleh usahawan tempatan baru ini.

“Alhamdulillah pasukan saya (my team) dah sampai sana, syukur dipermudahkan urusan. InshaAllah yang baik-baik saja. Nanti saya menyusul, maaf tak dapat ikut serta (join) sebab ada tugas yang harus saya jalankan. Insha Allah nanti kita ketemu.” Luahnya

Walaupun usahawan ini tidak dapat bertemu secara bersemuka dengan warga emas ini kerana kekangan tugas, tetapi dirinya berharap dapat berjumpa jua dengan pakcik Abdul Hadi ini nanti.

Usaha usahawan kosmetik ini mendapat sokongan positif rakan artis seperti pelakon Fasha Sandha, Diana Danielle, Mustaqim Bahadon dan Sherry Ibrahim.

“Saya bangga dengan kamu” luah Fasha Sandha

“Sayang kamu untuk ini” luah Diana Danielle

“Moga Allah murahkan rezeki saudara & semua orang” luah Mustaqim Bahadon

Dalam hantaran Instagram terdahulu, Dato Alha Alfa ada memuatnaik perkongsian bahawa dirinya berasa kelu melihat tingkahlaku usahawan butik itu terhadap warga emas yang baru pertama kali berjumpa telah mengeluarkan kata-kata sedemikian rupa.

“Saya juga jahil, tapi saya terkelu, macam mana baru jumpa pakcik itu awak dah nilai (judge) dia mian-main dan menyesal tak masa (time) muda?

ALLAH sedang uji awak. ALLAH bagi kelebihan dekat awak untuk bantu mereka, bukan jatuhkan maruah orang. Awak tak berada di “KASUT” pakcik itu, mana awak tahu dia TAK usaha masa (time) muda dia?

Apa-apa pun semoga urusan pakcik Abdul Hadi ini dipermudahkan dan lebih ramai yang memberi bantuan bukan saja kepada pakcik ini, tetapi kepada warga gelandangan di transit tersebut.


Selesai! Carl Samsudin Maafkan Semua Pihak, Sudah Bertemu Pak Cik Hadi

Usahawan sensasi yang juga pensohor media sosial, Carl Samsudin mendedahkan akhirnya dia dapat bertemu secara empat mata dengan seorang gelandangan warga emas yang dikenali sebagai Abdul Hadi pada petang Khamis.

Selepas tularnya isu melibatkan Carl atau nama sebenarnya Muhammad Khalif Samsudin, usahawan itu bertemu dengan Hadi dipercayai bagi memohon maaf serta menjelaskan perkara yang sebenar. Dalam hantaran terbaharu di laman Instagram nya, kelihatan Carl sedang duduk di hadapan Hadi selain berkongsi kapsyen ringkas memohon maaf.

Di hantaran Insta-story lewat malam tadi, Carl menyifatkan isu tersebut telah pun selesai. Selain sekali lagi memohon maaf, usahawan ini turut memaafkan semua pihak dan berharap isu ini menjadi pengajaran buat semua.

Terdahulu, Murai.my melaporkan seorang usahawan didakwa telah memalukan gelandangan warga emas secara terbuka apabila bercakap dengan nada yang kurang sopan sekalgius mencetuskan kemarahan rakyat Malaysia.

Dalam pada itu, dia turut dilihat melanggar Prosedur Operasi Standard (SOP) kerana tidak memakai topeng pelitup muka. Susulan itu, kompaun sebanyak RM1,500 telah dikenakan oleh pihak Polis terhadapnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dah Tua Pun Bodoh” – Erma Fatima Dikecam Gara-Gara Anggap Carl Samsudin Hanya Beri Motivasi

Rata-rata rakyat Malaysia termasuk ramai selebriti bertindak untuk mengecam tindakan usahawan sensasi, Carl Samsudin yang dilihat seperti biadap terhadap seorang warga emas namun tidak bagi pengarah dan pelakon terkenal, Erma Fatima.

Menurut Erma di sebuah hantaran di laman Instagram nya, kakak kepada aktres Datin Seri Umie Aida ini menyifatkan cara yang dibuat oleh Carl hanyalah sebagai sebuah motivasi. Jelasnya,sebagai individu yang pernah berhadapan dengan gelandangan bermasalah, Erma menganggap mereka perlu diberikan satu teguran yang agak keras untuk mengubah nasib hidup mereka.

“Aku dapat rasa apa dia rasa ketika bagi motivation talk ni. Aku juga dapat faham apa yang pakcik itu rasa. Cuma ada waktunya orang kita ini kena Gegar sikit untuk bangunkan dari tidur. Mungkin cara dia ganas sikit” tulisnya

Bagaimanapun, hantaran tersebut telah mencetuskan kecaman daripada pengguna media sosial yang tidak bersetuju dengan pandangan pengarah Mok Cun ini. Rata-rata daripada mereka berkata teguran yang keras bukanlah cara yang sesuai buat mereka yang bergelar warga emas.Susulan itu pelbagai kata-kata kesat dan pandangan terus diberikan terhadap pengarah terkenal ini.

Dalam hantaran terbaharu, Erma berkata dia tidak mengambil peduli akan kecaman yang diterima namun berasa kecewa kerana segelintir daripada mereka berbahasa kesat sekaligus memalukan nama bangsa.

A post shared by ermafatima (@ermafatima)

“Kalau pun cara dia salah tegurlah dengan bahasa yang beradab ! Kita sibuk cakap pasal adab tapi kita sendiri tak beradab dalam menegur orang. Malulah dengan bahasa yg kau orang guna. Aku repost emua kutukan kau orang dekat story aku. Takde hal !

Ada yg melampau bahasanya aku tak repost. Malu aku..mual dan jijik aku nak paparkan bahasa anak bangsa aku! Aku nak ajak kau orang semua baca dan judge balik bahasa yang kau orang gunakan. Setidak tidaknya budak itu tak keluar bahasa kesat. Kau orang? Itu ke adab yang kau orang nak perjuangkan?” tegur Erma

Namun begitu, Erma memaafkan mereka yang terlibat dan berharap agar mereka dapat mengambil iktibar atas apa yang terjadi.


Fara Mendoza Cabar ‘Fake Account’ Carl Samsudin Teruskan Saman

Ketika isu mengenai usahawan yang juga pensohor media sosial, Carl Samsudin hangat diperkatakan, ramai selebriti turut mengecam tindakannya yang dikatakan telah menyentuh sensitiviti masyarakat selepas dia dilihat menegur seorang warga emas dengan nada yang kurang sopan.

Tidak terkecuali, video yang tular itu turut memberi kesan buat pelakon Fara Mendoza yang akui berasa kasihan melihat keadaan warga emas tersebut.

Geram dengan tindakan Carl, Fara yang juga merupakan seorang usahawan menyifatkan perbuatannya itu seperti tidak mempunyai adab. Malah, pelakon Raisha 2 ini meminta Carl untuk berhenti menuduh orang lain kononnya terdapat dakwaan ada pihak yang cuba menjatuhkannya.

Susulan itu, sebuah akaun Instagram yang didaftarkan atas nama @carlsamsuddiinn telah mengulang siar hantaran Fara di laman Insta story nya dengan mendakwa akan menyaman malu selebriti itu.

“My lawyer will take an action! Jumpa di mahkamah!”

“Jumpa di mahkamah @fara_mendoza . Saya file saman malu” tulis pengendali akaun tersebut

Dalam perkembangan berkaitan, Fara mencabar ‘Carl’ untuk menyamannya sebelum mengetahui bahawa akaun tersebut merupakan akaun palsu yang mempunyai nama yang hampir sama dengan usahawan tersebut.

Menerusi carian Murai.my turut mendapati akaun @carlsamsuddiinn baru sahaja diwujudkan pada Selasa selepas tularnya isu berkenaan. Murai.my sebelum ini melaporkan Carl telah pun bertemu secara empat mata dengan seorang gelandangan warga emas yang dikenali sebagai Abdul Hadi pada petang Khamis.Pertemua tersebut difahamkan bagi memohon maaf serta menjelaskan perkara yang sebenar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terbaik! Ini 5 K-Drama Bakal Ditayang Sepanjang Ogos 2021

Bulan Ogos bakal tiba tidak lama lagi, dan apa yang dinantikan oleh peminat k-drama adalah drama terbaru! Berikut adalah 5 k-drama yang bakal ditayangkan sepanjang Ogos ini. Stay tune guys!

K-Drama ini mengisahkan kisah seorang detektif yang menangkap penjenayah dengan apa yang dimiliki. Yoo Dong Man (Cha Tae Hyun) adalah seorang profesor yang berpengalaman selama 20 tahun sebagai detektif jenayah ganas dan anggota pasukan penyiasat siber. Kang Sun Ho (Jun Ju Young) adalah penggodam yang akhirnya menjadi pelajar tahun pertama Plice University. Oh Kang Hee (Krystal), pelajar tahun satu, yang tidak menyimpan sebarang rahsia atau dendam dan seorang yang benar-benar adil.

Bong Seon Hwa ( Uhm Hyun Kyung) telah melalui zaman kanak-kanak yang malang. Disebabkan membesar di kawasan kejiranan yang sama, beliau menjalin hubungan jangka panjang dengan Moon Sang Hyuk (Han Ki Woong).

Walaubagaimanapun, apabila dia kehilangan keluarga akibat tragedi yang tidak dapat dihentikan, dia berjanji untuk membalas dendam.

K-drama ini mengisahkan perjalanan emosi yang terungkap apabila dua bekas kekasih berpura-pura bersama untuk pergi ke couple trip yang mereka menangi dalam sebuah acara. Park Do Kyum (Kwon Hwa Woon) adalah ketua dan vokalis kepada sebuah kumpulan indie. Walaupun beliau kelihatan sombong, beliau masih mempunyai sisi romantik. Ha Song Yi (Bang Min Ah) adalah wanita yang bekerja sebagai penyelaras kebun botani, mendapati dirinya bergelut setelah berpisah dengan teman lelakinya. Seo Ji Gang (Ahn Woo Yeon) adalah seorang penulis esei yang memilih untuk menjadi travel guide kepada pasangan untuk memerhatikan penulisannya.

Ketika beliau mula mengembangkan perasaannya pada Ha Song Yi, ketiga watak itu menggambarkan cinta segitiga yang tidak dapat diramalkan.

Drama ini digambarkan sebagai crime factual, dimana perincian jenayah akan ditunjukkan dengan pendekatan yang lebih realistik. Ia juga berada dalam format CCTV dan akan menggambarkan cara masyarakat melihat jenayah daripada mangsa.

Perancangan hidup Yoon Hye Jin (Shin Min Ah) telah runtuh disebabkan kebenaran di hatinya. Setelah melalui pelbagai rintangan, beliau berpindah ke perkampungan pantai, Gongjin, dan bertemu dengan Tuan Hong (Kim Seon Ho). Hong Doo Shik adalah seorang penganggur, tetapi beliau sentiasa membantu semua orang di Gongjin dengan setiap situasi yang mereka hadapi.


Dua Lipa Pilih Sarang Ular Untuk Menginap? Biar Betul!

Sebenarnya pada awal bulan Julai ini Dua Lipa pergi bercuti dan berehat seketika dari jadual kerja yang padat, penyanyi lagu ‘New Rules’ ini memilih sebuah penginapan dari Airbnb untuk menenangkan fikiran dan jiwa.

Apa yang menariknya penginapan yang di pilih cukup unik kerana ia menampilkan reka bentuk seperti sarang ular!

Reka bentuk penginapan yang unik dan dikelilingi dengan tumbuhan hijau membuatkan peninapan Airbnb ini tampak ezotik.

Dipetik dari Kumparan, penginapan ini dikenali sebagai Quetzalcoatl’s Nest yang merupakan nama ular zaman purba bagi suku kaum Aztec di Mexico.

Penginapan menarik ini direka oleh seorang juru arkitek bernama Javier Senosiain yang berasal daripada Mexico juga, dalam dunia reka bentuk nama Javier memang cukup terkenal dalam menghasilkan rekaan penginapan dan bangunan yang unik.

Bagi rekaan Quetzalcoatl’s Nest ini ia sebenarnya merupakan sebuah apartmen yang diubahsuai dan direka seakan-akan bentuk sarang ular.

Penginapan ini mempunyai empat bilik tidur yang selesa, enam tilam, dan terdapat tiga bilik mandi, satu unit apartmen ini mampu menampung enam orang pengunjung sekaligus.

Manakala di luar apartmen ini dihiasi tumbuhan hijau, terdapat kebun, taman dan tampalan kaca yang berwarna-warni menjadikan ia lokasi kesukaan pengunjung untuk berswafoto dan memuatnaik di Instagram mereka.

Dimaklumkan untuk menginap di Quetzalcoatl’s Nest ini, pengunjung perlu membayar $335 USD atau lebih kurang RM1500 untuk semalaman.

Unik betul penginapan percutian yang dipilih Dua Lipa kan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Rebel Wilson Dedah Sebab Turunkan Berat Badan Sebanyak 29 Kilogram

Rebel Wilson mempunyai impian untuk mempunyai sebuah keluarga.

Dipetik dari Page Six, aktres berusia 41 tahun ini mendedahkan bahawa sekiranya beliau menurunkan badan sebanyak 65 paun (29 kilogram),  peluang untuk hamil lebih cerah.

“Itu adalah soalan yang besar, tetapi saya akan berusaha untuk menjawabnya untuk anda. Ianya bermula ketika saya mencari alat kesuburan dan doktor seperti, ‘anda akan mempunyai peluang yang lebih baik jika anda lebih sihat.”-Rebel Wilson

Bintang Isn’t It Romantic ini akui pada mulanya tersinggung dengan komen doktor kerana dia percaya bahawa dia “cukup sihat” dengan berat badannya sekarang. Dia memulakannya untuk sihat bukan kerana alasan yang sombong tetapi untuk masa depannya.

“Itulah permulaannya, jika saya menurunkan berat badan berlebihan, ini akan memberi saya peluang yang lebih baik untuk membekukan telur dan menjadikan telur itu lebih berkualiti. Ia bukan mengenai diri sendiri, tetapi saya lebih memikirkan mini-me di masa depan.”-Rebel Wilson

A post shared by Rebel Wilson (@rebelwilson)

Wilson turut mendedahkan bahawa dia menerima berita buruk mengenai perjuangan kesuburannya pada Mei 2021.

“Untuk semua wanita di luar sana yang berjuang dengan kesuburan, saya merasainya. Alam semesta berfungsi dengan cara yang misteri dan kadangkala ia semua tidak masuk akal.. Tetapi saya berharap akan ada sinar disebalik semua awan yang gelap.”-Rebel Wilson

Bintang Pitch Perfect ini mulai turunkan berat badan pada tahun 2020, dan menandakannya sebagai “tahun kesihatan”. Beliau turut berkongsi perjalanannya pada Oktober tahun itu yang menunjukkan beliau hanya tinggal enam paun dari sasarannya. Sebulan kemudian, akhirnya dia telah mencapai sasaran berat badannya dengan mengubah rutin senaman dan makan makanan yang lebih sihat.


Anda Sanggup? Kek Perkahwinan Puteri Diana & Putera Charles Berusia 40 Tahun Kini Dilelong

Setelah 40 tahun, kini anda boleh menikmati kek perkahwinan Putera Charles dan Puteri Diana.

Menurut New York Post, sepotong kek 28 auns dari hari perkahwinan diraja tersebut akan dilelong pada 11 Ogos ini. Sepotong kek itu juga dijangka bernilai 500 British pound (RM2949.73).

Potongan kek itu berasal dari salah satu daripada 27 kek yang dihasilkan pada majlis perkahwinan 29 Julai 1981. Iced cake tersebut mempunyai base marzipan putih dan dihiasi dengan faksimili royal coat berwarna emas, merah, biru, dan perak.

Kek itu kemudian diberikan kepada Moyra Smith, household member kepada Ratu Elizabeth di Clarence House. Smith kemudian menyimpan potongan kek tersebut di dalam tin kek berbunga dengan label, ‘Handle with care‘- kek perkahwinan Putera Charles & Puteri Diana, bersamaan tarikh 29/7/81.

Smith menjual kek itu pada collector pada tahun 2008, yang meletakkannya untuk dilelong. Lot ini juga dilengkapi dengan program perkahwinan, perincian majlis dan menu sarapan.

Chris Albury dari Dominic Winter Auctioneers di UK berkata potongan kek itu masih berada dalam keadaan baik tetapi tidak disarankan untuk memakan kek tersebut. Jadi anda sanggup membeli kek yang sudah berusia 40 tahun?


“Sila Berhenti Sebelum Kahwin!”- Gara-gara Punca Ini, Kim Heechul Dedah Ditinggalkan Bekas Kekasih

Pengacara dan ahli kumpulan SUPER JUNIOR, Kim Heechul mendedahkan dia pernah ditinggalkan oleh kekasihnya gara-gara obsesinya.

Menerusi rancangan “Fallen for Korea – International Couple“, seorang tetamu wanita telah meluahkan perasaannya tentang obsesi suaminya yang gemar bermain permainan video sepanjang hari.

Melihatkan luahan yang dibuat oleh salah seorang tetamu itu, Heechul mencelah dengan berkongsi kisah sebenar perpisahan dengan bekas kekasihnya. Ujarnya, obsesinya terhadap permainan video membuatkan bekas kekasih meninggalkannya.

“Saya sangat menyukai dan obses terhadap permainan video. Ketika itu, bekas kekasih tidak tahan melihat obsesi saya bermainan permainan video dan putuskan hubungan dengan saya”, akui Heechul.

Pengakuan Heechul terhadap obsesinya bermain permainan video telah mengejutkan pengacara dan tetamu di rancangan itu. Malah rakan pengacaranya, Kim Won Hee menasihati Heechul agar mengubah tabiatnya itu.

“Sebelum berkahwin, kamu perlu berhenti dan buang tabiat bermain permainan video”, ujar Kim Won Hee.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gambarkan Vaksin Seperti Najis? Faizal Tahir Balas Dakwaan Anti Vaksin Ini

Isu anti vaksin semakin menjadi-jadi, apatah lagi pandangan yang mereka kongsikan di media sosial sedikit sebanyak mempengaruhi masyarakat yang memandang positif suntikan vaksin ini.

Baru ini di Instagram penyanyi tanah air Faizal Tahir, memuatnaik tangkap layar seorang individu yang berkongsi pandangannya terhadap masyarakat yang kelihatan seronok mengambil gambar sudah menerima vaksin.

Menerusi tangkap layar yang dimuatnaik Faizal Tahir itu, indivdu berkenaan menyatakan orang ramai yang telah divaksin tidak sepatutnya menunjukan rasa bangga sudah divaksinasi.

Sebaliknya perlu menunjukkan rasa risau dan takut kerana tubuh disuntik bahan-bahan yang meragukan, dalam masa yang sama individu tersebut cuba menakutkan orang ramai dengan menyatakan ubat vaksin adalah najis.

“Tak payahlah berbangga bergambar menunjukkan kita telah divaksin. Sepatutnya kita bersikap risau dan takur kerana tubuh kita disuntik bahan-bahan yang syubhah dan boleh dikategorikan sebagai najis.

Itu hanyalah satu ikhtiar setelah ‘pakar-pakar’ perubatan dan agama, percaya tidak ada cara lain untuk menangani wabak ini melainkan melalui suntikan bahan-bahan tersebut ke dalam tubuh.” Tulis individu tersebut

Bukan itu saja, anti vaksin ini juga menyatakan masyarakat yang mengambil vaksin perlu menunjukkan wajah kesal seperti orang Islam yang terpaksa makan babi.

“Sepatutnya tunjuk wajah kesal bukannya gembira. Macam orang Islam yang terpaksa makan babi sebab tidak ada makanan lain. Makan sekadar untuk kelangsungan hidup. Ada pernah tengok orang Islam makan babi tunjuk ‘thumbs up’?” Tulisnya lagi

Dipetik dari hantaran Faizal Tahir, kelihatan penyanyi ini juga berasa terkedu dengan sikap anti vaksin tersebut dan menyatakan setiap individu mempunyai hak masing-masing untuk bergambar bagi yang sudah divaksin.

Tambahan lagi, Faizal Tahir juga menyatakan pandangannya bahawa Islam itu indah dan mengajar manusia untuk berfikir secara rasional dan logik.

“Astaghfirullahalaziim. Sepatutnya saya tak boleh bercakap begini, sebab itu hak masing-masing. Samalah juga mereka yang bergambar dah divaksin. Itu hak masing-masing. Dan hanya Allah yang tahu niat masing-masing.

Islam adalah agama yang mengajar kita untuk berfikir secara rasioanl dan mengikut logik. Kalau tak mampu, sekurang-kurangnya jagalah adab dan akhlak ketika berkomunikasi.

Pendek kata, orang nak vaksin atau tidak, nak bergambar atau berzumba setelah divaksin, itu hak masing-masing dan niat masing-masing hanya Allah yang tahu.” Tulisnya

Faizal Tahir juga memesan kepada golongan anti vaksin supaya tidak menjadi batu api dan menakut-nakutkan masyarakat mengenai suntikan vaksin.

“Janganlah jadi batu api, menakut-nakutkan orang dan jadi penyebab yang menghalang orang dari terus berikhtiar untuk membuat sesuatu yang dirasakan baik untuk dirinya. Islam itu indah untuk orang yang berfikir.

Banyak lagi masalah penting yang perlu diselesaikan, Allahu a’lam bisssowaab. Pesanan ini untuk diri saya sendiri.” Tulisnya lagi

Berhentilah menyebarkan rasa takut mengenai vaksin kepada orang ramai, kerana suntikan vaksin ini adalah salah satu jalan bagi melawan virus maut ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terhibur Baca Tweet Lama, Netizen Mahu Lee Zii Jia Kembali ‘Main’ Twitter

Selain BTS, kini atlet badminton negara Lee Zii Jia menjadi salah satu kegemaran orang Malaysia termasuklah ARMY! Sebaik sahaja tewas dalam perlawanan menentang Cheng Long, rata-rata netizen mula menyatakan sokongan dan rasa bangga mereka dengan pencapaian Zii Jia.

Selepas perlawanan semalam, netizen mula menggali dan mencari akaun media sosial milik atlet ini. Di Facebook dan Instagram hanya kelihatan biasa dengan memaparkan pencapaiannya. Tetapi apa yang dijumpai di Twitter, memang menakjubkan!

Untuk makluman, Zii Jia melakukan hantaran tweet terakhir pada 20 Ogos 2016. Manakala tweet yang dihantar pada 19 Jun 2014 telah menarik perhatian para peminatnya.

Walaupun ramai yang tertanya-tanya siapakah yang dirujuk pada tweet tersebut, tetapi netizen mendapati Zii Jia mengutamakan sukan badminton pada usia 16 tahun lagi. Netizen mula reply dengan berharap dia tidak putus harapan.

Berdasarkan tweet yang dihantar oleh Zii Jia hanya berdasarkan kegembiraannya selepas menduduki peperiksaan (tweet pertama pada tahun 2012), permainan dan latihannya sahaja.

Melihatkan tweet yang dibuat oleh Zii Jia beberapa tahun sebelum ini, netizen mahu atlet ini kembali aktif menggunakan Twitter. Ujar peminatnya, ia adalah platform yang sesuai untuk Zii Jia berinteraksi dengan peminatnya.

Berikut adalah beberapa reaksi peminat Zii Jia menerusi tweet yang dibuat olehnya;

Peminat K-Pop mula menjual PC dan wujudkan nama bagi kelab peminat Zii Jia.

Peminat mahu lakukan petisyen bagi wujudkan nama kelab peminat.

“Apakah reaksi dia (Zii Jia) selepas tahu rakyat Malaysia stalk tweet lamanya.”

“Seseorang tolong ingatkan Lee Zii Jia yang dia mempunyai akaun Twitter.”

Ada juga rupanya netizen yang mahu menjadi bulu tangkis Lee Zii Jia.

“Secara tiba-tiba semua orang mempunyai nama Siti Nur Badminton.”

Murai MY berharap Lee Zii Jia tidak terkejut selepas buka Twitternya kerana ramai yang mula mention dan menjadi peminatnya!